ΘΗΛΑΣΜΟΣ – ΤΟ ΙΔΑΝΙΚΟ ΞΕΚΙΝΗΜΑ ΣΤΗ ΖΩΗ – AMEDA\nΘηλασμός – Πως γίνεται\nΘηλασμός – οταν εμφανίζονται προβλήματα\nAMEDA > ΘΗΛΑΣΜΟΣ – ΤΟ ΙΔΑΝΙΚΟ ΞΕΚΙΝΗΜΑ ΣΤΗ ΖΩΗ\nΚαλύτερη ανάπτυξη και υγεία για το μωρό σου\nΚαλύτερη υγεία για σένα\nΠροτερήματα του θηλασμού\nΑνατομία του γυναικείου στήθους\nΕξάσκηση στο θηλασμό\nΤι συμβαίνει κατά την διάρκεια της εγκυμοσύνης\nΠροετοιμασία του στήθους\nO θηλασμός είναι ότι καλύτερο για το μωρό σας. Το μητρικό γάλα προστατεύει το μωρό σας από αρρώστιες. Μέσω του θηλασμού εσείς και το μωρό σας αναπτύσσετε μια πολύ βαθιά σχέση, η οποία έχει ήδη αρχίσει να δημιουργείται κατά την διάρκεια της εγκυμοσύνης. Ο θηλασμός δίνει στο παιδί σας το καλύτερο ξεκίνημα για την ζωή, προστατεύει από αρρώστιες, μειώνει το κόστος του συστήματος υγείας, προστατεύει το περιβάλλον μας, δεν επιβαρύνει τον οικογενειακό προϋπολογισμό, μειώνει την καθημερινή ποσότητα της εργασίας και μακροπρόθεσμα δίνει σε εσάς και στο μωρό σας περισσότερο ελεύθερο χρόνο για να περνάτε μαζί.\nΠαρόλα αυτά ο θηλασμός είναι μια διαδικασία, η οποία μαθαίνεται, κάτι που σημαίνει ότι μητέρα και παιδί πρέπει να εξασκηθούν. Αυτό απαιτεί γνώση, χρόνο και υπομονή από την αρχή. Με αυτόν τον οδηγό η AMEDA θέλει να εμβαθύνετε στον κόσμο του θηλασμού.\nΔιαβάζοντας αυτόν τον οδηγό θα βρείτε πολλές πληροφορίες που χρειάζεστε ως γυναίκα που θηλάζει.\nΤο μητρικό γάλα περιέχει όλα όσα χρειάζεται το μωρό σας για υγιή ανάπτυξη\nΕκτεταμένη έρευνα έδειξε ότι ο θηλασμός είναι υγιέστερος από το να σιτίζεται το μωρό σας με συμπλήρωμα γάλακτος. Το μητρικό γάλα περιέχει πολλές ουσίες, οι οποίες λειτουργούν δραστικά εναντίον των μολύνσεων. Το ανοσοποιητικό σύστημα του παιδιού χρειάζεται 2 χρόνια για να τελειοποιηθεί. Γι’ αυτό το λόγο τα παιδιά που τρέφονται με μητρικό γάλα έχουν ένα μοναδικό πλεονέκτημα. Το μητρικό γάλα μειώνει τον κίνδυνο από διάφορες αρρώστιες, όπως φλεγμονή στον μέσω ους, μολύνσεις του αναπνευστικού και ουρικού συστήματος, αλλεργίες, ξαφνικό σύνδρομο βρεφικού θανάτου (SID), διάρροια, δυνατή δερματίτιδα, διαβήτη, βακτηριδιακή μηνιγγίτιδα, αρρώστια Crohn’s (φλεγμονή στο έντερο), κλπ.Οι αλλεργίες στα βρέφη είναι σε έξαρση. Εάν ένα μωρό τρέφεται αποκλειστικά με μητρικό γάλα κατά την διάρκεια των πρώτων 6 μηνών της ζωής του, ο κίνδυνος για αλλεργία μειώνεται μέχρι και 50%. Ο θηλασμός μειώνει τον κίνδυνο του μωρού να υποφέρει από παχυσαρκία στην μετέπειτα ζωή του. Όλο και περισσότερα μωρά είναι αλλεργικά στο τεχνητό συμπλήρωμα γάλακτος.\nΤο μητρικό γάλα είναι ευκολοχώνευτο και δυναμώνει το πεπτικό σύστημα του μωρού. Ρουφώντας το στήθος ωφελείται η ανάπτυξη ολόκληρης της περιοχής του στόματος προφυλάσσοντας έτσι από ατελή διαμόρφωση δοντιών ή σιαγόνων και διευκόλυνση εκμάθησης της γλώσσας.\nΤο μητρικό γάλα είναι πάντα διαθέσιμο, ευκολοχώνευτο και πάντα στην σωστή θερμοκρασία. Είναι εντελώς δωρεάν. Μελέτες έδειξαν ότι ο θηλασμός εξοικονομεί χρόνο, χρήμα και προσπάθεια συγκριτικά με το τάισμα που γίνεται με το μπουκάλι, αφού εσείς και το μωρό σας μάθετε σε αυτό. Το μητρικό γάλα περιλαμβάνει όλα όσα χρειάζεται το μωρό σας για σωστή ανάπτυξη. Ο θηλασμός είναι διασκέδαση και είναι ωφέλιμος για την μητέρα καθώς μειώνει τον κίνδυνο εμφάνισης καρκίνου του μαστού. Επίσης θα επανέλθετε στην αρχική σας σιλουέτα πολύ γρηγορότερα.\nΔεν ωφελείται μόνο το μωρό σας από τον θηλασμό. Οι ορμόνες του θηλασμού υποστηρίζουν την επάνοδο της μήτρας στο φυσιολογικό της μέγεθος, μειώνουν την απώλεια αίματος και τον κίνδυνο μιας μόλυνσης της μήτρας. Οι ορμόνες έχουν ηρεμιστική επίδραση και δυναμώνουν τη σχέση ανάμεσα σε σας και το μωρό σας. Μαθαίνετε να κατανοείτε το μωρό σας γρηγορότερα και καλύτερα.\nΕπιπλέον, μελέτες έδειξαν ότι ο θηλασμός μειώνει το ποσοστό εμφάνισης καρκίνου στο μαστό, στη μήτρα και στις ωοθήκες. Για μεγάλο χρονικό διάστημα, ο κίνδυνος της οστεοπόρωσης είναι αρκετά χαμηλός. Οι μητέρες που θηλάζουν χάνουν τα κιλά της εγκυμοσύνης γρηγορότερα.\nΟΦΕΛΗ ΘΗΛΑΣΜΟΥ ΓΙΑ ΤΕΛΕΙΟΜΗΝΑ ΜΩΡΑ\nΤα τελειόμηνα μωρά που θηλάζουν αντιμετωπίζουν λιγότερο κίνδυνο να :\nΛιγότερες λοιμώξεις αναπνευστικού\nΣύνδρομο ξαφνικού θανάτου νεογνών\nΚρυώματα, λοιμώξεις αφτιών και λαιμού\nΦλεγμονώδης νόσο του εντέρου\nΛευχαιμία ALL, AML\nΟΦΕΛΗ ΓΙΑ ΤΗΝ ΥΓΙΕΙΑ ΜΕ ΤΟΝ ΘΗΛΑΣΜΟ\nΤα οφέλη για την υγεία είναι εξαιτίας συγκεκριμένων κυττάρων, αντισωμάτων και ορμονών που υπάρχουν στο ανθρώπινο γάλα αλλά όχι στη φόρμουλα.\nΠΡΟΤΕΡΗΜΑΤΑ ΤΟΥ ΘΗΛΑΣΜΟΥ\nΕκτός από τα πολυάριθμα οφέλη, για την υγεία , του θηλασμού υπάρχουν και οικονομικά οφέλη. Μάθετε παρακάτω τα συναρπαστικά οφέλη για την υγεία και φανταστείτε πως μπορούν να επηρεάσουν εσάς και την οικογένεια σας αν αποφασίσετε να θηλάσετε.\nΟΦΕΛΗ ΘΗΛΑΣΜΟΥ ΓΙΑ ΤΙΣ ΜΗΤΕΡΕΣ\nΜητέρες που θηλάζουν έχουν μικρότερες πιθανότητες να εμφανίσουν :\nΚαρκίνο του μαστού ή των ωοθηκών\nΟΦΕΛΗ ΘΗΛΑΣΜΟΥ ΓΙΑ ΠΡΟΩΡΑ ΜΩΡΑ\nΠρόωρα μωρά που δέχονται τα γάλα της μητέρας τους έχουν πολυάριθμα οφέλη επίσης\nΆμεσα οφέλη του θηλασμού περιλαμβάνουν\nΜειωμένο ρυθμό σήψης\nΜειωμένος ρυθμός νεκρωτικής εντεροκολίτιδας\nΛιγότερες επισκέψεις στο νοσοκομείο\nΒελτιωμένη κλινική ανοχή στη διατροφή\nΕπίτευξη πλήρης θρέψης των εντέρων\nΜείωση σοβαρής αμφιβληστροειδοπάθειας\nΜακροπρόθεσμα οφέλη του θηλασμού\nΒελτιωμένα νευροαναπτυξιακά αποτελέσματα\nΜειωμένο μεταβολικό σύνδρομο\nΜειωμένη λιποπρωτεινη χαμηλής πυκνότητας\nΑυξημένος μεταβολισμός λεπτίνης και ινσουλίνης\nΥπάρχουν μερικά πράγματα που θα πρέπει να γνωρίζεται για να ξεκινήσετε με την άντληση. Αν έχετε ένα υγιές μωρό που θηλάζει κανονικά, μπορείτε να περιμένετε μερικές εβδομάδες για να αρχίσετε να αντλείτε, για να αποθηκεύετε το γάλα σας. Αν έχετε ένα πρόωρο ή άρρωστο μωρό που δεν μπορεί ακόμα να θηλάσει, αρχίστε να αντλείτε αμέσως μετά τη γέννηση του, κατά προτίμηση έξι ώρες μετά το τοκετό.\nΗ άντληση μπορεί να είναι μια αποθαρρυντική διαδικασία. Ακολουθήστε τα παρακάτω βήματα για να προετοιμαστείτε για επιτυχία.\nΑρχικά διαβάστε τις οδηγίες χρησιμοποίησης θηλασμού.\nΕν συνεχεία βρείτε ένα ήσυχο και αναπαυτικό μέρος να καθίσετε. Πάρτε κάτι να πιείτε και κάτι να φάτε μαζί σας. Σιγουρευτείτε ότι το θήλαστρο σας είναι συνδεδεμένο στο ρεύμα ή ότι έχει μπαταρίες. Μετά :\nΣυναρμολογήστε τα εξαρτήματα.\nΤοποθετήστε καλά την χοάνη στο στήθος και σιγουρευτείτε ότι δεν περνά αέρας. Το μέγεθος της κεφαλης είναι σημαντικό.\nΓια διπλή άντληση χρησιμοποιήστε ένα εύκολο στη χρήση στηθόδεσμο ή μετακινήστε τα χέρια σας έτσι ώστε να κρατάνε και τις δυο χοάνες ενώ αντλείτε.\nΠΩΣ ΝΑ ΚΑΘΑΡΗΣΕΤΕ ΤΟ ΘΗΛΑΣΤΡΟ ΣΑΣ\nΠριν τη πρώτη χρήση αποστειρώστε τα διαφράγματα, τις χοάνες, τα μπουκαλάκια αποθήκευσης και τα καπάκια.\nΜΗΝ τοποθετήσετε τα εξαρτήματα σε αποστειρωτές δοχείων ή αποστειρωμένες τσάντες μικροκυμάτων.\nΜΗΝ ΠΛΕΝΕΤΑΙ το σωληνάκι, το καπάκι από το σωληνάκι ή το κινητήρα, (μπορείτε να καθαρίσετε αυτά τα εξαρτήματα με ένα καθαρό πανί αν χρειαστεί)\nΟδηγίες για καθημερινό καθάρισμα των διαφραγμάτων, χοανών, βαλβίδων, μπουκαλάκια αποθήκευσης και καπάκια.\n1) Μετά από κάθε χρήση ξεπλένεται κάθε εξάρτημα με κρύο, καθαρό νερό\n2) Πλένεται με τα χέρια κάθε εξάρτημα με ζεστό, σαπουνισμένο νερό\n3) Ξεπλένεται κάθε κομμάτι με ζεστό καθαρό νερό\n4) Στεγνώστε κάθε εξάρτημα με στεγνό αέρα\nΧρησιμοποιώντας το θήλαστρο σας\n1) Συναρμολογήστε τα εξαρτήματα\n2) Τοποθετήστε το σωληνάκι στο θήλαστρο και γυριστέ το ελαφρά προς τα δεξιά.\n3) Τοποθετήστε την χοάνη στο κέντρο του στήθος για δημιουργήσετε σφράγισμα\n4) Γυρίστε το διακόπτη της αναρρόφησης (suction) προς τα δεξιά για να το ενεργοποιήσετε. Τοποθετήστε το στο σημείο όπου νιώθετε την μεγαλύτερη άνεση.\n5) Γυρίστε το διακόπτη της ταχύτητας στο τέρμα για να αρχίσει η ροη του γάλακτος.\n6) Όταν αρχίσει η ροη του γάλακτος, γυρίστε το διακόπτη της ταχύτητας προς τα αριστερά για να μειώσετε την ταχύτητα και για να βοηθήσετε στη διοχέτευση του γάλακτος. Δοκιμάστε μέχρι τη μέση, προσαρμόστε ανάλογα.\n7) Όταν αρχίσει η ροή να επιβραδύνεται η ροη του γάλακτος, ξαναδοκιμάστε. Γυρίστε το διακόπτη της ταχύτητας στο τέρμα και εν συνεχεία μειώστε σταδιακά όταν αρχίσει ξανά η ροη. Επαναλάβετε όσο χρειάζεται.\n8) Γυρίστε το διακόπτη αναρρόφησης (suction) προς τα αριστερά για να απενεργοποιήστε το θήλαστρο.\nΑργή ροη γάλακτος ή χαμηλή αναρρόφηση?\nΑυξήστε την ΕΝΤΑΣΗ(suction)\nΑυξήστε την ΤΑΧΥΤΗΤΑ(speed)\nΕλέγξτε την βαλβίδα, τα διαφράγματα σιλικόνης και το σωληνάκι. Αν κάποιο μέρος σκισμένο, τεντωμένο ή ραγισμένο αντικαταστήστε το. Ανταλλακτικά μπορείτε να βρείτε ξεχωριστά. Επισκεφτείτε το site μας για περισσότερες πληροφορίες.\nΕλέγξτε το μέγεθος της χοάνης.\nΜειώστε την ΕΝΤΑΣΗ\nΠώς να εφαρμόσετε την χοάνη σας\nΚατά τη διάρκεια της άντλησης, η θηλή σας κινείται ελευθέρα μέσα στη χοάνη. Μπορείτε να δείτε ότι υπάρχει χώρος γύρω από τη θηλή. Δεν υπάρχει μεγάλο μέρος της θηλαίας άλω μέσα στο σωλήνα μαζί με τη θηλή.\nΚατά τη διάρκεια της άντλησης, ένα μέρος ή ολόκληρη η θηλή ακουμπήσει στις πλευρές του σωλήνα.\nΚατά τη διάρκεια της άντλησης, υπάρχει περισσότερη θηλαία άλω μέσα στη χοάνη μαζί με τη θηλή σου. Η θηλαία άλω μπορεί να ακουμπά και αυτή στα τοιχώματα του σωλήνα της χοάνης.\n1.Προετοιμασια του θηλάστρου\nΑρχικά διαβάστε τις οδηγίες χρήσης του θηλάστρου σας. Πάντα να πλένεται καλά τα χέρια σας με σαπούνι και νερό πριν χρησιμοποιήσετε το προϊόν. Συναρμολογήστε τα εξαρτήματα. Συνδέστε τα με το θήλαστρο. Επικεντρώστε τις χοάνες στις θηλές σας. Πιέστε ελαφρά τις χοάνες στο στήθος σας για να δημιουργήσετε ένα αεροστεγές περιβάλλον. Αν χρησιμοποιείται εξαρτήματα για διπλή άντληση ,δείτε τις φωτογραφίες για διπλή άντληση με ένα χέρι. Κρατώντας τις κεφαλες με αυτό το τρόπο, θα έχετε ένα ελεύθερο χέρι για να αρχίσετε να θηλάζεται (αν θέλετε μονή άντληση απλά κλείστε την μια από τις δυο εσοχές στο σωληνάκι όπως ενδείκνυται στις οδηγίες χρήσεως.\nΕνεργοποιήστε το θήλαστρο\nAmeda Purely Yours / Lactaline™ – Γυρίστε το διακόπτη της έντασης (suction) προς τα δεξιά για να ενεργοποιήσετε τη συσκευή.\nAmeda Elite™ Γυρίστε το διακόπτη της έντασης(vacuum) προς τα δεξιά για να ενεργοποιήσετε τη συσκευή.\nAmeda Platinum Πιέστε τον διακόπτη ισχύος.\nΠροσαρμόστε τους διακόπτες για μεγαλύτερη άνεση και ροη γάλακτος.\nΡυθμίστε την αναρρόφηση/κενό (suction/vacuum) για άνεση.\nΡυθμίστε την αναρρόφηση/κενό στη μεγαλύτερη ένταση όπου νιώθετε άνετα και όχι παραπάνω. Μεγαλύτερη ένταση άντλησης δεν σημαίνει απαραίτητα και περισσότερο γάλα. Μπορείτε αυξήσετε την ένταση καθώς αυξάνεται η ροη του γάλακτος σας και έχετε συνηθίσει το θήλαστρο, θυμηθείτε όμως ότι η άντληση δεν θα πρέπει ποτέ να σας προκαλεί πόνο. Το σώμα σας δεν απελευθερώνει σωστά γάλα όταν πονάτε.\nΡυθμίστε τους κύκλους/ταχύτητα (speed/cycles) για άνεση.\nΡυθμίστε τους κύκλους/ταχύτητα στην γρηγορότερη επιλογή όταν αρχίσετε να θηλάζετε για να ερεθίσετε τα στήθη σας για να απελευθερωθεί η οξυτοκίνη, η οποία προκαλεί το αντανακλαστικό εκροής του γάλακτος. Αυτή η απελευθέρωση προκαλεί το γάλα να εκκριθεί από τις κυψελίδες, μέσα στους αγωγούς και έξω από την θηλή σας μέσα στη χοάνη.\nΚαθώς ρέει το γάλα, μειώστε την ταχύτητα/κύκλους για να διατηρήσετε τη ροη. Όταν η ροη μειωθεί στο μέγεθος μιας σταγόνας, επιστρέψτε στη γρηγορότερη ρύθμιση μέχρις ότου να ενεργοποιήσετε ένα ακόμα αντανακλαστικό εκροής του γάλακτος και μετά μειώστε την ταχύτητα/κύκλους ξανά. Αυτό το μοτίβο γρήγορης/αργής εναλλαγής μπορεί να επαναληφτεί πολλές φορές για να βοηθήσει στο άδειασμα των στηθών σας.\nΝα θυμάστε ότι το μωρό σας τρέφεται με αυτό το τρόπο όταν θηλάζει , πιπιλίσει γρήγορα για να αρχίσει τη ροη του γάλακτος και στη συνέχεια επιβραδύνει για να τραβήξει το γάλα έξω και να αδειάσει το στήθος.\nΔιεγείρεται το Αντανακλαστικό Εκροής του Γάλακτος (Milk Ejection Reflex (MER)) όταν αντλείτε.\nΤο αντανακλαστικό εκροής του γάλακτος είναι η διαδικασία με την οποία η ορμόνη οξυτοκίνη, προκαλεί τον αδενικό ιστό ή τις κυψελίδες που βρίσκονται στο στήθος και αποθηκεύουν γάλα, να πιεστούν, προκαλώντας έτσι το αποθηκευμένο γάλα να ρέει στους αγωγούς που μεταφέρουν το γάλα και έξω από τις θηλές σας.\nΜερικές μητέρες νιώθουν ένα γαργαλητό κατά τη διάρκεια αυτού του αντανακλαστικού ενώ άλλες δεν νιώθουν τίποτα και απλά παρατηρούν τη ροη του γάλακτος να αρχίζει.\nΚατά τη διάρκεια του θηλασμού, οι περισσότερες μητέρες βιώνουν τρία με τέσσερα τέτοια αντανακλαστικά χωρίς να το καταλαβαίνουν. Για αυτό το λόγο είναι σημαντικό να προσπαθήσετε να διεγείρεται περισσότερες από μια φορές όταν αντλείτε. Θα σας βοηθήσει στο άδειασμα των στηθών σας,\nΈνα αντανακλαστικό εκροής γάλακτος μπορεί να συμβεί με ένα άγγιγμα στο στήθος, με το άκουσμα του κλάματος του μωρού ή ακόμα και με την σκέψη του μωρού σας. Πόνος ή το αίσθημα του άγχους, θύμος ή αναστάτωση μπορούν να μπλοκάρουν αυτό το αντανακλαστικό. Οπότε προσπαθήστε να χαλαρώσετε και χρησιμοποιήστε το μυαλό και τις αισθήσεις σας. Μια ή δυο αισθήσεις μπορούν να δουλεύουν καλύτερα από τις άλλες, οπότε εξετάστε τις όλες για να βρείτε ποιες λειτουργούν καλύτερα για εσάς.\nΜυαλό : Κλείστε τα μάτια σας, χαλαρώστε, και φανταστείτε το μωρό σας να θηλάζει.\nΌραση : Δείτε το μωρό σας ή μια φωτογραφία του.\nΑκοή : Ακούστε μια μαγνητοφώνηση του κλάματος του μωρού σας. Αν είστε χώρια, τηλεφωνήστε και ελέγξτε το μωρό σας.\nΌσφρηση : Μυρίστε τη κουβερτούλα ή τα ρουχαλάκια του μωρού σας.\nΕπαφή : Εφαρμόστε ένα ζεστό πανί ή κάντε απαλό μασάζ στο στήθος σας.\nΓεύση : Πιείτε μια γουλιά από το αγαπημένο σας ζεστό ρόφημα για να ηρεμήσετε.\nΑν αντλείτε με ένα χειροκίνητο θήλαστρο, μπορείτε να κάνετε το ίδιο χρησιμοποιώντας και ταυτόχρονα και αργές ή γρήγορες πιέσεις. Παρατηρήστε τη ροη του γάλακτος σας και χρησιμοποιήστε την σαν οδηγό σας. Αντί για διπλή άντληση θα κάνετε μονή (μια πλευρά τη φόρα). Κάντε εναλλαγές σ τα στήθη σας ανά 5-7 λεπτά για συνολικά 20 με 30 λεπτά.\nΑυτές είναι γενικές πληροφορίες και δεν αντικαθιστούν τις συμβουλές του ιατρού. Αν έχετε κάποιο πρόβλημα που δεν μπορείτε να το αντιμετωπίσετε γρήγορα, αναζητήστε βοήθεια αμέσως. Κάθε μωρό είναι διαφορετικό, αν έχετε αμφιβολίες επικοινωνήστε με τον θεραπευτή σας ή τον ιατρό σας.\nΣχεδόν όλες οι μητέρες μπορούν να θηλάσουν τα μωρά τους.\nΩστόσο οι νέες μητέρες τείνουν να αφήσουν το θηλασμό πολύ γρήγορα λόγω έλλειψης αυτοπεποίθησης ή άγχους.\nΚαλή διαχείριση του θηλασμού κατά τη διάρκεια των πρώτων ημερών ενισχύει την αυτοπεποίθηση της νέας μητέρας, πράγμα που είναι πολύ σημαντικό για έναν επιτυχημένο θηλασμό.\nΓι’ αυτό το λόγο ο στόχος μας είναι να ενθαρρύνουμε να επιμείνετε και να σας βοηθήσουμε και να ξεπεράσετε τις δυσκολίες που θα συναντήσετε.\nΕάν αντιμετωπίζετε προβλήματα μη διστάσετε να ζητήσετε βοήθεια από κάποιον που έχει εξειδικευμένες γνώσεις..\nΟ μαστός είναι ένας εξωκρινής αδένας που αποτελείται: α) από το παρέχυμα και β) το στρώμα. Το παρέγχυμα αποτελείται από τις κυψελίδες, τους λοβούς που αποτελούνται από πολλά λοβία και τους γαλακτοφόρους πόρους. Το στρώμα αποτελείται από το συνδετικό ιστό, το λιπώδη ιστό, τα αιμοφόρα, τα λεμφοφόρα αγγεία και τα νεύρα.\nΟ μαστός καλύπτεται με δέρμα που είναι λεπτό και ελαστικό και περιλαμβάνει: τη θηλή, τη θηλαιά άλω, δηλαδή τη σκούρα περιοχή γύρω από τη θηλή και το γενικό δέρμα.\nΣτη διάρκεια της εγκυμοσύνης αυξάνει η ορμονική δραστηριότητα με αποτέλεσμα να μεγαλώνουν οι κυψελίδες-εκεί δηλαδή που παράγεται το γάλα. Οι γαλακτοφόροι πόροι-εκεί δηλαδή που προωθείται το γάλα, διευρύνονται στις γαλακτοφόρες λήκυθους. Όλες οι γαλακτοφόρες λήκυθοι συγκλίνουν στην κυκλική περιοχή γύρω από το μαστό τη θηλαιά άλω, που γίνεται μεγαλύτερη και σκουρότερη για να τη ξεχωρίζει καλύτερα το νεογέννητο.\nΔύο ορμόνες είναι βασικά υπεύθυνες για την παραγωγή γάλακτος. Η προλακτίνη, που παράγει γάλα στους αδένες και η οκυτοκίνη, που το κάνει να ρέει. Μόλις το μωρό ρουφήξει το στήθος, οι φυσαλίδες γάλακτος και οι γαλακτοφόροι αδένες ενώνονται. Το γάλα ρέει έξω από τις θηλές. Η διαδικασία αυτή καλείται αντανάκλαση παραγωγής του μητρικού γάλακτος. Αρχίζει πολλές φορές ταυτόχρονα στα δύο στήθη κατά την διάρκεια του θηλασμού. Το μέγεθος του στήθους δεν επηρεάζει την ικανότητα θηλασμού. Οι γυναίκες με μικρό στήθος μπορούν να θηλάσουν ικανοποιητικά. Χρόνος, μια χαλαρωτική ατμόσφαιρα και υπομονή είναι οι ιδανικές συνθήκες για έναν πετυχημένο θηλασμό. H μητέρα μπορεί να αναγνωρίσει τη μείωση των αντανακλαστικών από τα παρακάτω σημάδια:\n1) αίσθηση έξαψης ή τσούξιμο στο στήθος\n1) το γάλα αρχίζει να ρέει από το άλλο στήθος\n3) το μωρό καταπίνει γρήγορα και σε κανονικά διαστήματα\nΤο άγχος-στρες έχουν αρνητική επιρροή στην οκυτοκίνη. Το γάλα δεν ρέει ή ρέει αργά παρόλο που υπάρχει στο στήθος.\nΕξάσκηση στο θηλασμό Χρησιμοποιώντας τις ικανότητες του μωρού σου\nΠιέζοντας το στήθος λίγο , αυτό το ‘σάντουιτς’ της θηλής ίσως είναι ευκολότερο για το μωρό σου να το πιάσει.\nΤο που θα βάλεις το χέρι σου για να δώσεις σχήμα στο στήθος σου εξαρτάται από το πώς το πιάνεις.\nΝα πιάνεις το μωρό σου μπροστά στο πλάι διαμόρφωσε τον αντίχειρα και τα δάχτυλα σου όπως ένα . Αν το κρατάς παράλληλα με σε να διαμόρφωσε τον αντίχειρα και τα δάχτυλα περισσότερο από ένα . Θυμήσου ότι τα δάχτυλα του θα έπρεπε να είναι στην ίδια κατεύθυνση με το στόμα του μωρού σου.\nΚατά τη διάρκεια της εγκυμοσύνης ο αδενικός ιστός αρχίζει να μεγαλώνει. Η άλως διογκώνεται και σκουραίνει κάνοντας ευκολότερη στο παιδί την εύρεση της θηλής μετά τη γέννησή του. Στην 20η εβδομάδα της εγκυμοσύνης το στήθος έχει αρχίσει να παράγει πύαρ (πρωτόγαλα), το οποίο σε κάποιες περιπτώσεις εκκρίνεται κατά την διάρκεια της εγκυμοσύνης.\nΗ προετοιμασία του στήθους μπορεί να αρχίσει μετά την 32η εβδομάδα της εγκυμοσύνης. Σε καμία στιγμή δεν πρέπει η διαδικασία προετοιμασίας να είναι επώδυνη.\nΚατά την διάρκεια της εγκυμοσύνης θα πρέπει να ελέγξουμε τις θηλές.\nΕάν οι θηλές δεν εμφανίζονται (εισέχουσες θηλές) ή παραμένουν επίπεδες (επίπεδες θηλές), το μωρό δεν θα μπορεί να θηλάσει σωστά πάνω στο στήθος.\nΦορώντας ένα διαμορφωτή θηλών της Ameda απ’ ευθείας κάτω από το στηθόδεσμο (από την 32η εβδομάδα της εγκυμοσύνης), μια απαλή και σταθερή πίεση ασκείται στην άλω. Σαν αποτέλεσμα έχει οι θηλές να αναγείρονται (σηκώνονται) και το μωρό να μπορεί να θηλάσει πάνω στο στήθος. Εάν προκύψει μια πρόωρη γέννηση του παιδιού σας, ένας διαμορφωτής θηλής θα πρέπει να χρησιμοποιηθεί ακολουθώντας μόνο τις οδηγίες του γιατρού σας.\nΕάν το μωρό εξακολουθεί να μη ρουφάει ικανοποιητικά από το στήθος μερικές μέρες μετά τη γέννηση, ή υπάρχουν πληγωμένες θηλές, μπορεί να χρησιμοποιηθεί μια ψευδοθηλή της AMEDA. (Διατίθονται σε 2 μεγέθη M & L). Προτιμότερο είναι να χρησιμοποιηθεί ένα θήλαστρο της Ameda και το μωρό να πίνει μητρικό γάλα από το μπουκάλι. Με αυτό τον τρόπο λαμβάνονται όλα τα ευεργετικά πλεονεκτήματα που έχει να προσφέρει το μητρικό γάλα για τη σωστή υγεία του.\nΟι πρώτες ώρες μετά τη γέννα είναι πολύ σημαντικές για την έναρξη της σχέσης που δημιουργείται με τον θηλασμό καθώς τα αντανακλαστικά της αναζήτησης και της άντλησης είναι πολύ δυνατά εκείνη την στιγμή. Ο καλύτερος τρόπος για να αρχίσει αυτή η σχέση είναι να τοποθετηθεί το μωράκι γυμνό επάνω στο σώμα της μητέρας και να αναζητήσει μόνο του το στήθος. Μερικά μωρά σέρνονται μόνα τους προς το στήθος και θηλάζουν χωρίς καμία βοήθεια.\nΓΙΑΤΙ ΤΟ ΜΗΤΡΙΚΟ ΓΑΛΑ ΕΙΝΑΙ ΣΗΜΑΝΤΙΚΟ ΓΙΑ ΤΑ ΠΡΟΩΡΑ ΜΩΡΑ\nΟ θηλασμός ενός πρόωρου μωρού μπορεί να είναι μια μοναδική πρόκληση. Ωστόσο όταν γεννάτε πρόωρα το γάλα σας έχει υψηλοτέρα επίπεδα θρεπτικών συστατικών από αυτά που χρειάζεται το μωρό σας, όπως πρωτεΐνη και σίδηρο. Το γάλα σας επίσης περιέχει ζωντανά κύτταρα που βοηθάνε στην προστασία του μωρού σας από τις λοιμώξεις και ασθένειες και ενισχύουν το ανοσοποιητικό του σύστημα. Το γάλα σας περιέχει ένζυμα που βοηθάνε το μωρό σας στη πέψη των τροφίμων. Οι αναπτυξιακοί του παράγοντες βοηθάνε στην ωρίμανση του εντέρου. Κανένα άλλο φαγητό δεν μπορεί να παρέχει στο μωρό σας ότι παρέχει το γάλα σας.\nΈρευνες έχουν δείξει ότι πρόωρα μωρά που δεν τρέφονται με το μητρικό γάλα μπορεί να αρρωστήσουν συχνότερα και πιο σοβαρά. Στο μέλλον μπορεί να παρουσιάσουν και προβλήματα όρασης, προβλήματα στα οστά και καθυστερήσεις στην ανάπτυξη.\nΑν το πρόωρα μωρό σας δεν μπορεί να θηλάσει, το να αντλήσετε το γάλα σας ίσως είναι η καλύτερη λύση μέχρι να μεγαλώσει. Τα θήλαστρα της Ameda μπορούν να σας βοηθήσουν να θηλάσετε ένα πρόωρο μωρό ή να σας βοηθήσουν να αντλήσετε και να αποθηκεύσετε το γάλα για όταν το μωρό σας είναι πιο δυνατό.\nΜάθετε περισσότερα για το θηλασμό πρόωρων μωρών με :\nΔημιουργώντας μια καλή προμήθεια γάλακτος.\nΜετάβαση στο θηλασμό.\nΑυτές είναι γενικές πληροφορίες και δεν αντικαθιστούν τις συμβουλές του ιατρού σας. Αν έχετε κάποιο πρόβλημα που δεν μπορείτε να το αντιμετωπίσετε γρήγορα, αναζητήστε βοήθεια αμέσως. Κάθε μωρό είναι διαφορετικό, αν έχετε αμφιβολίες, επικοινωνήστε με τον θεραπευτή σας ή με το ιατρό σας.\nΗ παροχή μητρικού γάλακτος σε ένα πρόωρο μωρό έχει σημαντικά, άμεσα αλλά και έμμεσα, οφέλη στην υγεία του. Εξαιτίας αυτών των οφειλών, η δημιουργία καλής προμήθειας γάλακτος είναι το πρώτο βήμα.\nΑπό τη γέννηση έως την 3η ημέρα.\nΤο μωρό σας μπορεί να θηλάζει φυσιολογικά από την γέννηση του. Αν όχι, αρχίστε να αντλείτε. Όσο πιο νωρίς τόσο το καλύτερο, αν μπορείτε αρχίστε μέσα στην πρώτη ώρα αλλά όχι αργότερα από έξι ώρες. Χρησιμοποιήστε ένα νοσοκομειακό θήλαστρο. Αντλήστε διπλά για τουλάχιστον 8 φορές την ημέρα από 10-15 λεπτά. Για περισσότερες λεπτομέρειες δείτε τις Ε & Α. Επιτυγχάνοντας πλήρη παραγωγή γάλακτος με ένα θήλαστρο.\nΑναμένεται να αντλήσετε λίγο πρωτόγαλα αρχικά. Αλλά και οι σταγόνες είναι σημαντικές για το μωρό σας. Κάθε άντληση που κάνετε σας βάζει σε σειρά για περισσότερο γάλα. Με αυτό το τρόπο λέτε στο σώμα σας να παράγει περισσότερο γάλα.\nΗμέρα 4η έως 10η\nΑναμένεται να δείτε μια μεγάλη αλλαγή από την 3η η 4η ημέρα. Εκεί που υπήρχαν σταγόνες, τώρα το πιο πιθανόν είναι να δείτε ουγκιά. Αν το μωρό σας δεν θηλάζει ακόμα, χρησιμοποιήστε το θήλαστρο σας για να επιτύχετε μέγιστη παραγωγή γάλακτος μέχρι την 10η ημέρα. Το σώμα σας είναι γεμάτο και έτοιμο για να το κάνει αυτό μετά τη γέννα. Αν περιμένετε μπορεί να είναι πιο δύσκολο. Όταν φτάσετε 750 με 1050 ml την ημέρα έχετε επιτύχει τον σκοπό σας.\nΌταν αρχίσετε να αντλείτε γάλα την 3η ή 4η ημέρα, δοκιμάστε αυτές τις συμβουλές για να αυξήσετε την προμήθεια σας.\nΑντλείτε για περισσότερη ώρα – μέχρι 2 λεπτά μετά τη τελευταία σταγόνα γάλακτος ή για 20-30 λεπτά (Τα άδεια στήθη παράγουν γάλα γρηγορότερα)\nΒγάλτε γάλα χειροκίνητα μέσα στη κεφαλή της αντλίας. Αδειάζοντας τα στήθη σας θα παράγετε περισσότερο γάλα.\nΜην καθυστερήσετε μεταξύ θηλασμών για πάνω από 5 ώρες μέχρι να φτάσετε πλήρη παραγωγή (τα γεμάτα στήθη παράγουν γάλα πιο αργά).\nΑντλήστε 8-10 φορές κάθε 24 ώρες. Δεν χρειάζεται να αντλείτε με συγκεκριμένο πρόγραμμα. Μπορείτε να αντλείτε περισσότερο την ημέρα για να προλάβετε όλους τους θηλασμούς.\nΚάντε μασάζ στα στήθη σας κατά τη διάρκεια της άντλησης.\nΕλέγξτε το μέγεθος της χοάνης που χρησιμοποιείται. Η χοάνη μπορεί να αλλάξει καθώς αντλείτε περισσότερο. Επισκεφτείτε το σαιτ για περισσότερες πληροφορίες .\nΌταν φτάσετε σε πλήρη άντληση, οι περισσότερες μητέρες μπορούν να αντλήσουν λιγότερο, 6-7 φορές την ημέρα , για να διατηρήσουν το γάλα τους. αν μπορείτε να κοιμηθείτε περισσότερο χωρίς να είναι γεμάτα τα στήθη σας, κάντε το. Μπορείτε να καταψύξετε το γάλα που το μωρό σας δεν χρειάζεται για μελλοντική χρήση.\nΤα παρακάτω επιπλέον βήματα δεν προσφέρουν κανένα όφελος σε εσάς αλλά και στο μωρό σας : καθαρισμός των στηθών πριν από την άντληση, αποστείρωση εξαρτημάτων πριν από κάθε χρήση και το πέταγμα του πρώτου αντλημένου γάλακτος. Τα περισσότερα νοσοκομεία δεν συνιστούν αυτά τα βήματα πλέον.\nΑποθηκεύοντας το γάλα σου.\nΑκολουθείσθε τους κανόνες του νοσοκομείου σας για τη συλλογή και την αποθήκευση του γάλακτος. Τα περισσότερα νοσοκομεία θα σας προτείνουν.\nΧρησιμοποιήστε γυάλινα ή πλαστικά δοχεία που είναι εγκεκριμένα για αποθήκευση.\nΧρησιμοποιήστε σφιχτά καπάκια.\nΒαλτέ ετικέτες στα δοχεία με το όνομα του μωρού και την ημερομηνία της άντλησης.\nΤο νοσοκομεία σου μπορεί να σας παρέχει με δοχεία για χρήση. Τα ωράρια αποθήκευσης του γάλακτος μπορεί να διαφέρουν για τα υγιή μώρα. Ρωτήστε το νοσοκομείο για τα ωράρια αποθήκευσης που προτείνονται σε θερμοκρασίες δωματίου, ψυγείου και καταψύκτη. Μπορείτε να χρησιμοποιήσετε το Cool n Carry της Ameda ή άλλα μεμονωμένα προϊόντα για να διατηρήσετε το γάλα κρύο μεταξύ σπιτιού και νοσοκομείου.\nΑυξάνοντας την παραγωγή του γάλακτος\nΑν η παραγωγή σας πέσει κάτω από 750 ml την ημέρα, δοκιμάστε τις παρακάτω ιδέες για να την αυξήσετε.\n1) Δοκιμάστε νοσοκομειακό/ενοικιαζόμενο θήλαστρο, αν δεν χρησιμοποιείται ήδη ένα.\n2) Κρατήστε το μωρό κοντά στο σώμα σας πριν την άντληση.\n3) Κάντε μασάζ στο στήθος σας μετά την άντληση.\n4) Βγάλτε γάλα με το χέρι μετά την άντληση.\n5) Αντλήστε περισσότερο ( τα άδεια στήθη παράγουν γάλα γρηγορότερα ).\n6) Αντλήστε περισσότερο κάθε μέρα.\nΗ ικανότητα του μωρού σας να θηλάσει εξαρτάται από το πόσο πρόωρα γεννήθηκε και την υγεία του. Το νοσοκομείο σας μπορεί να έχει κάποιες πολιτικές για όταν αρχίσετε να θηλάζετε. Και πριν από αυτό, προσπαθήστε να κρατήσετε το μωρό κοντά στο δέρμα σας όσο το δυνατόν περισσότερο. Αυτό βοηθά το μωρό να παραμείνει ζεστό, ήρεμο και να κοιμάται καλυτέρα. Και μπορεί να σας βοηθήσει να παράγετε περισσότερο γάλα.\nΤο μωρό σας διαθέτει ικανότητες θηλασμού ακόμα και πριν αρχίσετε να θηλάζετε. Σύμφωνα με έρευνα που πραγματοποιήθηκε στη Σουηδία, οπού 98% των μητέρων θηλάζουν, βρέθηκε ότι :\nΣτις 28 εβδομάδες, τα μώρα μπορούν να αγκιστρωθούν στο στήθος.\nΣτις 31 εβδομάδες, κάποια μώρα μπορούν να ρουφήξουν γάλα.\nΣτις 36 εβδομάδες, τα περισσότερα πρόωρα μώρα μπορούν να θηλάσουν κανονικά.\nΤα μώρα με προβλήματα υγείας κάνουν περισσότερο χρόνο για να θηλάσουν κανονικά.\nΌταν είναι έτοιμα να πάρουν τροφή από το στόμα, τα μώρα πάνε στο στήθος πρώτα. Μελέτες έχουν βρει ότι τα πρόωρα μωρά μπορεί να έχουν λιγότερους καρδιακούς παλμούς και αναπνευστικά προβλήματα όταν τρέφονται από το στήθος από ότι από το μπιμπερό. Ένα μωρό που δεν τρέφεται πλήρως από το στήθος μπορεί να τραφεί με γάλα με άλλους τρόπους μέχρι ότου να θηλάσει κανονικά.\nΌταν έρθει ο καιρός για να αρχίσει ο θηλασμός, ξεκινήστε όταν το μωρό σας δείξει σημάδια πείνας. Αναζητήστε σημάδια όπως :\nΝα προσπαθεί να ρουφήξει.\nΝα βάζει το χέρι του στο στόμα του.\nΝα χώνεται με την μύτη του και να γέρνει το κεφάλι του προς τα εσάς με ανοιχτό το στόμα του.\nΣκεφτείτε το πρώτο σας θηλασμό ως προπόνηση.\nΤο μωρό σας μπορεί γλύψει τη θηλή πρώτα.\nΠολλά πρόωρα μωρά ρουφάνε σε μικρά διαστήματα και αποκοιμιούνται γρήγορα.\nΜπορεί να χρειαστούν αρκετά γεύματα προτού το μωρό σας αρχίσει να θηλάζει κανονικά.\nΑν το μωρό σας δεν λαμβάνει αρκετό γάλα αρχικά, δεν υπάρχει πρόβλημα διότι θα παίρνει περισσότερο γάλα μετά από κάθε θηλασμό.\nΓια να κάνετε το βήμα στον ολοκληρωμένο θηλασμό, αναζητήστε βοήθεια από έναν εξειδικευμένο σύμβουλο θηλασμού.\n© 2018 Ananiadis-Medical. All Rights Reserved. - Powered by WEBONE


Xiaomi: Φόρτιση κινητού σε 8 λεπτά με 200W! - Electronicanto\nHome » Νέα Προϊόντα & Ειδήσεις » Xiaomi: Φόρτιση κινητού σε 8 λεπτά με 200W!\nXiaomi: Φόρτιση κινητού σε 8 λεπτά με 200W!\nΗ Xiaomi μας έδειξε πρόσφατα ένα fast charging demo της και στη συνέχεια διεκδικεί τα νέα παγκόσμια ρεκόρ για φορτίσεις με καλώδιο αλλά και ασύρματες.\nΗ Xiaomi μας έδειξε πρόσφατα ένα fast charging demo της και διεκδικεί τα νέα παγκόσμια ρεκόρ για φορτίσεις με καλώδιο αλλά και ασύρματες. Χρησιμοποιώντας ένα τροποποιημένο Mi 11 Pro με μία μπαταρία των 4.000mAh, η Xiaomi ανέφερε πως μπορεί να φορτίσει πλήρως το κινητό σε 8 λεπτά με ένα σύστημα HyperCharge των 200W και σε 15 λεπτά με ασύρματη φόρτιση των 120W.\nTα συστήματα fast-charge των 200W της Xiaomi κατεβάζουν τον χρόνο φόρτισης κατά 9 λεπτά, σε σχέση με τους φορτιστές πριν 2 χρόνια.\nΟι ταχύτητες φόρτισης είναι ένα συχνό «πεδίο μάχης» για τις Κινέζικες εταιρείες smartphone, οι οποίες συχνά δημοσιεύουν παρουσιάσεις με πρωτοποριακές τεχνολογίες που μπορεί και να μην είναι διαθέσιμες στα τελικά προϊόντα. Για παράδειγμα, πριν 2 χρόνια, η Xiaomi ανακοίνωσε ένα σύστημα των 100W που θεωρητικά μπορούσε να φορτίσει μία μπαταρία των 4.000mAh σε 17 λεπτά, ενώ το περσινό Mi 10 Ultra φόρτισε πλήρως σε 23 λεπτά στα 120W – ωστόσο είχε μεγαλύτερη μπαταρία των 4.500mAh.\nΗ Oppo είναι μία ακόμη εταιρεία-κολοσσός στον κλάδο της τεχνολογίας, με την τεχνολογία του VOOC να αποτελεί τα θεμέλια του Dash και Warp fast charging systems της OnePlus. Πέρυσι παρουσίασε ένα σύστημα 125W που φόρτιζε 4.000mAh σε 20 λεπτά, όμως αυτό ήταν πάνω από έναν χρόνο μετά απο τον πιο γρήγορο φορτιστή των 100W της Xiaomi, ενώ το εξαιρετικό Find X3 Pro φορτίζει «μόνο» στα 65W.\nΗ πρόοδος είναι πάντα ευπρόσδεκτη και η σκέψη της πλήρους φόρτισης του κινητού μας σε 8 λεπτά είναι σίγουρα ενδιαφέρουσα. Αξίζει να σημειωθεί όμως πως τα συστήματα fast-charge χρειάζονται ιδιόκτητα καλώδια και φορτιστές οπότε θα χρησιμοποιούνται κυρίως στο σπίτι παρά σε περιπτώσεις έκτακτης ανάγκης όπου ίσως θα ήταν πιο χρήσιμα. Τελικά, όμως, η ικανότητα της μπαταρίας ενός κινητού να αντέχει μία γεμάτη μέρα θα συνεχίσει να είναι το κύριο μέλημα για αρκετό καιρό ακόμα\nXiaomi Mi 10 review – Killer spec με υψηλή αξία Xiaomi Mi Note 10 review – Πεντα-κάμερο smartphone Huawei P10 review – Android smartphone H Xiaomi παρουσιάζει τα νέα μέλη της οικογένειας Xiaomi 11 ειδικά για δημιουργούς\nTags: Smartphones, Xiaomi, Μπαταρίες


Χριστόφορος Παπακαλιάτης: Νέα ταινία "Αν..." ! ~ e-gossiproom\nΧριστόφορος Παπακαλιάτης: Νέα ταινία "Αν..." !\nΜε μεγάλη επιτυχία ολοκληρώθηκε η Συνέντευξη Τύπου της πρώτης κινηματογραφικής δουλειάς του Χριστόφορου Παπακαλιάτη, με τίτλο «Αν…», στο Ξενοδοχείο Μεγάλη Βρετανία, στο κέντρο της Αθήνας.\nΠαρόντες ο Χριστόφορος Παπακαλιάτης με την τριπλή ιδιότητα του σκηνοθέτη, σεναριογράφου και πρωταγωνιστή, και δίπλα του, η Μαρίνα Καλογήρου, η Μάρω Κοντού και ο Γιώργος Κωνσταντίνου.\nΣτους προσκεκλημένους παρουσιάστηκε για πρώτη φορά υλικό της ταινίας, όπως και το νέο trailer, το οποίο σε λίγες μέρες θα ξεκινήσει να προβάλλεται στους κινηματογράφους όλης της χώρας.\nΑμέσως μετά οι τέσσερις πρωταγωνιστές απάντησαν στις ερωτήσεις των δημοσιογράφων και μίλησαν για την συμμετοχή τους σε μια από τις σημαντικότερες ελληνικές παραγωγές της φετινής σαιζόν.


«Κερδίζει - ελπίζει» ο Γ.Σ. Προσοτσάνης - Χρονικά της Δράμας\nΑρχική Αθλητισμός «Κερδίζει – ελπίζει» ο Γ.Σ. Προσοτσάνης\n«Κερδίζει – ελπίζει» ο Γ.Σ. Προσοτσάνης\n– Με Καμπανιακό, εντός έδρας για τη νίκη\n– Στις ισοβαθμίες ίσως κριθεί η άνοδος\n– Πρώτο φαβορί πλέον ο Βύρων Καβάλας\nΜε την ψυχολογία στα ύψη, μετά την επικράτηση επί του Ηρακλή Αμμουδιάς και με τον τρόπο με τον οποίο συντελέστηκε (με ανατροπή), ο Γ.Σ. Προσοτσάνης υποδέχεται την ερχόμενη Κυριακή τον Καμπανιακό στον «υπέρ πάντων» αγώνα.\nΜε νίκη, η ομάδα του Φώτη Χατζηκυριάκου, που, σημειωτέον, όλοι θεωρούσαν αουτσάιντερ για την άνοδο, ελαχιστοποιεί τις ελπίδες του αντιπάλου της για άνοδο και θα πάει την τελευταία αγωνιστική μέσα στην Κομοτηνή για τον «χρυσό βαθμό» της ισοπαλίας, που θα της χαρίσει το ένα από τα τρία εισιτήρια που οδηγούν στη Γ’ Εθνική.\nΜε ισοπαλία, όλα μένουν ανοιχτά και η άνοδος θα πρέπει να κερδηθεί με «διπλό» μέσα στην Κομοτηνή επί του Πανθρακικού.\nΌπως αποδείχθηκε από τα μέχρι τώρα αποτελέσματα, τα ματς κρίνονται στις λεπτομέρειες και, ειδικά στο παιχνίδι με την Αμμουδιά, η Προσοτσάνη τις διαχειρίστηκε σωστά.\nΕπίσης, σημαντικό κομμάτι αποτελεί η παρουσία των φιλάθλων της Προσοτσάνης και ιδιαίτερα των οργανωμένων. «Οι Απαράδεκτοι» αποτέλεσαν τον «δωδέκατο» παίκτης της σε κάθε ματς και ιδιαίτερα στο παιχνίδι με τον Ηρακλή Αμμουδιάς και την ώθησαν στην κατάκτηση της νίκης.\nΗ νίκη του Βύρωνα μέσα στην Αλεξανδρούπολη τον καθιστά πρώτο φαβορί για την άνοδο, καθώς κατάφερε να φτάσει τους 11 βαθμούς, που μοιάζουν μακρινοί για τους υπόλοιπους διεκδικητές. Προσοτσάνη, Πανθρακικός, Ιπποκράτης και Καμπανιακός ισοβαθμούν στους 7 και στις 2 τελευταίες αγωνιστικές συγκρούονται μεταξύ τους.\nΟ Ιπποκράτης έχει ρεπό αυτή την Κυριακή και το μέγιστο που μπορεί να κάνει είναι να φτάσει τους 10 βαθμούς. Το ίδιο και ο Καμπανιακός, αν χάσει μέσα στην Προσοτσάνη. Η ομάδα μας και ο Πανθρακικός, σε περίπτωση που κερδίσουν την Κυριακή τους αντιπάλους τους, φτάνουν τους 10 και την τελευταία αγωνιστική παίζουν μεταξύ τους μέσα στην Κομοτηνή και «βολεύονται» με ένα «Χ».\nΠολλά, λοιπόν, αναμένεται να κριθούν την Κυριακή και όλα τα πιθανά σενάρια θα μελετηθούν μετά το τέλος των αγώνων.\nΣε περίπτωση ισοβαθμιών, μέχρι και την ώρα που γράφεται το παρόν κείμενο, δεν έχει διευκρινιστεί αν υπάρχει επίσημη προκήρυξη με την οποία ρυθμίζονται διάφορα θέματα του μίνι πρωταθλήματος, όπως τι θα συμβεί σε περίπτωση ισοβαθμιών, ιδιαίτερα για ένα πρωτάθλημα που διεξάγεται με μονούς αγώνες και χωρίς δεύτερο γύρο. Όπως και αν έχουν τα πράγματα, όμως, η λύση θα αναζητηθεί μέσα από το άρθρο 20 του ΚΑΠ που ρυθμίζει θέματα βαθμολογίας και ισοβαθμιών.\nΤα παιχνίδια της 6ης αγωνιστικής\n(Κυριακή 29/05/2022, ώρα έναρξης: 17:00’)\nΓ.Σ. Προσοτσάνης (7β.) – Καμπανιακός (7β.)\nΗρακλής Αμμουδιάς (2β.) – Βύρων Καβάλας (11β.)\nΆρης Πετεινού (0β.) – Πανθρακικός (7β.)\nΡεπό: Ιπποκράτης Αλεξανδρούπολης (7β.)\nΠροηγούμενο άρθρο2ο ΕΠΑΛ Δράμας: “Citius, Altius, Fortius”\nΕπόμενο άρθροΕθν. Αστήρ Καλλιφύτου vs Άρη Μικροχωρίου για μία θέση στην Α’ ΕΠΣΔ


H Barclay’s έπεσε στα μαλακά για τα τοξικά δάνεια | Διεθνής Οικονομία | Η ΚΑΘΗΜΕΡΙΝΗ\nH Barclay’s έπεσε στα μαλακά για τα τοξικά δάνεια\nCHRISTOPHER THOMPSON / REUTERS\nΟ λόγος βασικών ιδίων κεφαλαίων θα είναι 12,85% και θα είναι κατώτερος από τον στόχο του 13% που έχει θέσει η Barclays, αλλά η τράπεζα θα παραμένει υγιής. Επίσης, το πρόστιμο ήταν πολύ μικρότερο από τα αντίστοιχα που κατέβαλαν άλλες επενδυτικές τράπεζες.\nΟ επικεφαλής της Barclays Ζες Στάλεϊ δέχθηκε μια προσφορά που δεν μπορούσε να αρνηθεί. Η τράπεζα συμφώνησε την Πέμπτη να καταβάλει 2 δισ. δολάρια στις αμερικανικές αρχές σε εξωδικαστικό διακανονισμό ως πρόστιμο για την εμπλοκή της στην πώληση τιτλοποιημένων στεγαστικών δανείων πριν από μία δεκαετία. Ο Στάλεϊ έχει, όμως, να αντιμετωπίσει πολλά άλλα προβλήματα.\nΟ διακανονισμός ήταν μια σχετικά καλή συμφωνία. Συνέφερε την τράπεζα, πρώτον, διότι το ποσό ήταν μέσα στις δυνατότητές της και η μείωση των κεφαλαίων της δεν θα είναι καθοριστική. Ο λόγος βασικών ιδίων κεφαλαίων θα είναι 12,85% και θα είναι κατώτερος από τον στόχο του 13% που έχει θέσει η Barclays, αλλά η τράπεζα θα παραμένει υγιής.\nΔεύτερον, το πρόστιμο ήταν πολύ μικρότερο από τα αντίστοιχα που κατέβαλαν άλλες επενδυτικές τράπεζες. Η Credit Suisse κατέβαλε 5,3 δισ. δολάρια και η Deutsche Bank 7,2 δισ. δολάρια. Και, τρίτον, διότι έτσι μειώνεται η αβεβαιότητα που έπληττε τη μετοχή της τράπεζας. Στη διάρκεια του περασμένου έτους, η μετοχή της Barclays είχε απόδοση μικρότερη κατά 8% από την απόδοση του δείκτη Thomson Reuters των βρετανικών τραπεζών, αλλά και κατά 6% από εκείνη του ευρύτερου τραπεζικού δείκτη Stoxx Europe 600 Banks.\nΕίναι, ωστόσο, πολύ νωρίς για να πανηγυρίζει ο Στάλεϊ. Εκκρεμεί ακόμη το αποτέλεσμα ερευνών που διεξάγουν οι βρετανικές αρχές και αφορά τις προσπάθειες της τράπεζάς του να απαλλαγεί από έναν πληροφοριοδότη το 2016. Το διοικητικό συμβούλιο της Barclays έχει μειώσει τα μπόνους του Στάλεϊ, ενώ η βρετανική Εποπτική Αρχή Χρηματοπιστωτικών ενδέχεται ακόμη και να τον εξαναγκάσει σε παραίτηση.\nΑν υποθέσουμε ότι ο Στάλεϊ μένει στη θέση του, θα πρέπει να βελτιώσει τις επιδόσεις του επενδυτικού βραχίονα της τράπεζας που πέρυσι αντιπροσώπευε περίπου το 1/5 των εσόδων της. Σε συνδυασμό με το επιχειρηματικό σκέλος της τράπεζας, οι δύο μονάδες είχαν από κοινού απόδοση μόλις 1,1%, δηλαδή πολύ χαμηλότερη από το κόστος των κεφαλαίων της. Η αστάθεια που επικρατεί τελευταία στις αγορές μάλλον θα οδηγήσει σε αύξηση των εσόδων της και θα διευκολύνει τον Στάλεϊ να επιτύχει τον στόχο του και να διπλασιάσει φέτος το μέρισμα που θα καταβάλει η τράπεζα στους μετόχους της.


Αφιέρωμα στο Ιαπωνικό Animation - ΕΛΛΑΔΑ-ΙΑΠΩΝΙΑΕΛΛΑΔΑ-ΙΑΠΩΝΙΑ\nΤο αφιέρωμα οργανώνεται στο πλαίσιο του προγράμματος «Περιοδεύον Φεστιβάλ Ιαπωνικού Κινηματογράφου», μέρος των πολιτιστικών δράσεων του Japan Foundation στο εξωτερικό και περιλαμβάνει έξι διακεκριμένες ταινίες που παρουσιάζονται σε πρώτη προβολή στην Ελλάδα αποκλειστικά για τους φίλους του ιαπωνικού animation (στα ιαπωνικά με ελληνικούς και αγγλικούς υπότιτλους).\nΗ ταινία είναι αποτέλεσμα της συνεργασίας του Tsuneo Gōda – που είναι διάσημος, μεταξύ άλλων, και για το σχεδιασμό της μασκότ “Dōmo–kun” της ιαπωνικής κρατικής τηλεόρασης (NHK) – και του animator Hirokazu Minegishi. Η προβολή της ταινίας εκτός Ιαπωνίας έγινε για πρώτη φορά στη Γαλλία (ξεκίνησε το 2009 και συνεχίζεται έως σήμερα, ενώ οι αίθουσες προβολών ξεπερνούν τις 900), ενώ έχει αποσπάσει ευνοϊκές κριτικές παγκοσμίως. Σύμφωνα με την τεχνική του stop motion animation το κάθε δευτερόλεπτο αποτελείται από 24 καρέ. Αυτό σημαίνει πως ο σκηνοθέτης πρέπει να μετακινήσει τις κούκλες 24 φορές για να έχει ένα δευτερόλεπτο κινούμενης δράσης σε ταινία, ρυθμίζοντας ταυτόχρονα τον φωτισμό, τα σκηνικά, τη θέση της κάμερας, κ.α. Η παραγωγή ταινίας αυτού του είδους δεν ξεπερνά τα λίγα λεπτά κινούμενης εικόνας την ημέρα. Είναι ένα έργο γεμάτο ζεστασιά, δημιουργημένο με μεράκι από τον Tsuneo Gōda, την ομάδα του και, φυσικά, την πρωταγωνίστρια γάτα-κούκλα.\nKιότο: Σπουδές και Mουσείο στην πρωτεύουσα των Μanga


Δύο θρύλοι συναντήθηκαν στην μεγάλη του LA σχολή!\nΤη περασμένη σεζόν στην αντίπερα όχθη του Ατλαντικού και συγκεκριμένα στο LA, δύο θρύλοι συναντήθηκαν.\nΣυγκεκριμένα, ο Λεμπρόν Τζέιμς ξεπέρασε τον Μάικλ Τζόρνταν στο πίνακα των σκόρερ όλων των εποχών στο NBA. Ο βασιλιάς Λεμπρόν γίνεται το τέταρτο μέλος της Αγίας Τετράδας των Los Angeles Lakers που δεν σταμάτησαν επί χρόνια να τρομοκρατούν τα αντίπαλα καλάθια.\nΠάμε λοιπόν να δούμε ένα-ένα το κάθε μέλος αυτής της ομάδας που κατά πολλούς ίσως και να μην είχε αντίπαλο.\n1) Καρίμ Αμπντούλ Τζαμπάρ (38.837 πόντοι)\nΤα λόγια περιττά για τον άρχοντα της ραβέρσας. Ο εμβληματικός αυτός ψηλός αγωνίστηκε στο LA από το 1975 μέχρι και το 1989 κατακτώντας πέντε πρωταθλήματα (1980,1982, 1985, 1987, 1988) ενώ το 1985 αναδείχθηκε και MVP των τελικών. Ο Καρίμ βρίσκεται στη κορυφή της λίστας των σκόρερ και θα είναι εξαιρετικά δύσκολο να τον ρίξει κάποιος από εκεί.\nΕπιπλέον, όλοι οι ρομαντικοί του αθλήματος θυμούνται πως ο Καρίμ βρίσκεται ακόμα στη τρίτη θέση όλων των εποχών σε ριμπάουντ και μπλοκ. Απολαυστικός παίκτης που μεγαλούργησε αρχικά με τον Όσκαρ Ρόμπερσον και στη συνέχεια με τον Μάτζικ Τζόνσον.\n2) Καρλ Μαλόουν (36.298 πόντοι)\nΜε τον ερχομό του στο Los Angeles δημιουργήθηκε μια τρομακτική attack τετράδα με Κόμπι, Σακίλ Ο’Νιλ και Πέιτον. Ωστόσο το πολυπόθητο δαχτυλίδι δεν ήρθε ποτέ για εκείνον και την ομάδα του. Κατά τα άλλα επρόκειτο για ένα ‘φονιά’ μέσα στο ζωγραφιστό, κάτι που δείχνουν με τον πιο καλύτερο τρόπο οι 36.298 πόντοι του.\nΤρομερή δύναμη, μεγάλη ποιότητα και εξαιρετικός στο διάβασμα του παιχνιδιού. Χωρίς αμφιβολία ένας από τους 3-4 παίκτες στην ιστορία του NBA που άξιζαν να φορέσουν το πολυπόθητο δαχτυλίδι.\n3) Κόμπι Μπράιαντ (33.643 πόντοι)\nΟ θρυλικός Μάτζικ Τζόνσον είχε δηλώσει πως ο Κόμπι ήταν ο κορυφαίος παίκτης που είχε φορέσει ποτέ την φανέλα των Λέικερς. Τα λόγια του φυσικά και δεν χωρούν αμφισβήτηση. Άνοιξε και έκλεισε τη καριέρα του στο LA και δόξασε όσο κανένας άλλος τη φανέλα της ομάδας.\nΚατάφερε να σκοράρει 33.643 πόντους ενώ το hilights της καριέρας του αποτελούν οι 81 πόντοι που πέτυχε απέναντι στους Ράπτορς σε μια μαγική παράσταση ενός παίκτη που πλησίασε όσο κανείς άλλος τον Μάικλ Τζόρνταν. Γεννημένος νικητής, γεννημένος ηγέτης που λάτρευε όσο κάνεις άλλος αυτό το άθλημα που λέγεται μπάσκετ.\n4) Λεμπρόν Τζέιμς (32.406 πόντοι)\nΚαι φτάνουμε στον άνθρωπο όπου την περασμένη σεζόν όπως προαναφέρθηκε ξεπέρασε στη λίστα τον θρυλικό MJ. Ο υπεραθλητής Λεμπρόν μπορεί να μην συγκρίνεται σε συνεισφορά με τους Κόμπι και Τζαμπάρ αφού φέτος πήγε στο LA, αλλά σε αυτή την ομάδα έμελλε να ξεπεράσει τον Air σε πόντους.\nΜόλις κατάλαβε τι έχει κάνει, η κάμερα τον έπιασε να προσπαθεί να κρύψει τη συγκίνησή του. Πρόκειται για ένα τέρας της φύσης που παρά τα όσα έχει καταφέρει, παραμένει ταπεινός και προσηλωμένος πάντα στο στόχο του.\nΔεν μπορούμε να ξέρουμε αν αυτή η τετράδα θα σπάσει ποτέ στο μέλλον. Το μόνο που μπορούμε να πούμε με βεβαιότητα είναι πως οι άνθρωποι του LA θα πρέπει να αισθάνονται υπερήφανοι για το γεγονός πως οι τέσσερις κορυφαίοι σκόρερ του NBA έχουν φορέσει την κίτρινη και τη μοβ φανέλα της ομάδας.\nPrevious : Ερυθρός Αστέρας – Ολυμπιακός με MatchCombo & Fantasy!\nNext : Προγνωστικά Τσάμπιονς Λιγκ Τετάρτη 02/10/19\nΑΕΚ: Αποκτάει ξανά το δικό της στολίδι, το δικό της σπίτι!\nΠαναθηναϊκός: Αλλάζει σελίδα, παραμένει στην ίδια διοργάνωση


Χοιρινές μπριζόλες γεμιστές | GetGreekCooking\nchef, γέμιση, γεμιστές, Ντινα Νικολαου, στο φούρνο, συνταγη, Χοιρινές μπριζόλες\nΓια κρεατοφάγους και όχι μόνο… Μία συνταγή απολαυστική από τη Ντίνα Νικολάου, η οποία ξέρει από καλό χοιρινό κρέας!\n1 κουτ. σούπας κρέμα σκόρδου* ( ή 3 σκελίδες ωμές, λιωμένες)\n1 φλιτζάνι ζωμός κότας ή λαχανικών\nΓια τη γέμιση: Προθερμαίνω το γκριλ του φούρνου σε δυνατή φωτιά. Πλένω και σκουπίζω πολύ καλά τις πιπεριές Φλωρίνης και τις πιπεριές κέρατο. Βάζω τη σχάρα του φούρνου στον πάγκο εργασίας, απλώνω πάνω της τις πιπεριές και, όταν ο φούρνος ζεσταθεί, βάζω τη σχάρα σε ένα από τα ψηλότερα ράφια του φούρνου και τις ψήνω για 15 – 25 λεπτά.\nΠροσοχή: Ελέγχω τακτικά αν η πάνω πλευρά από τις πιπεριές έχει μαυρίσει και η φλούδα έχει σκάσει και τις γυρίζω ώστε να σκουρύνουν παντού, σχεδόν ομοιόμορφα. Στη συνέχεια τις βγάζω από το φούρνο και τις βάζω γρήγορα σε ένα μεγάλο μπολ, το οποίο σκεπάζω αμέσως, σφικτά, με διάφανη μεμβράνη.\nΤις αφήνω έτσι για 15 λεπτά. Στο διάστημα αυτό, οι υδρατμοί από τις καυτές πιπεριές που θα εγκλωβιστεί στο μπολ, ανασηκώνει τις φλούδες και τις ξεκολλά από τη σάρκα. Βγάζω το μεμβράνη και ξεφλουδίζω τις πιπεριές (θα εκπλαγείτε πόσο εύκολα αφαιρείται η φλούδα)! Τις ανοίγω κατά μήκος στη μέση και αφαιρώ με το χέρι μου τα σπόρια και τα κοτσάνια.\nΣτη συνέχεια τις ψιλοκόβω και τις βάζω σε ένα μπολ. Προσθέτω την κρέμα σκόρδου (ή τις λιωμένες ωμές σκελίδες), την τριμμένη γραβιέρα, αλάτι, πιπέρι και λίγο κόλιανδρο και ανακατεύω καλά.\nΓια το γέμισμα και το ψήσιμο: Παίρνω μία-μία τις μπριζόλες, τις ακουμπάω σε επίπεδη επιφάνεια και φέρνω την πλευρά του ψαχνού προς το μέρος μου. Με ένα καλό κοφτερό μαχαίρι χαράζω την πλευρά του ψαχνού οριζόντια, παράλληλα προς την επιφάνεια εργασίας, μέχρι να φτάσω κοντά στο κόκαλο, έτσι ώστε να φτιάξω μια θήκη, σαν τσέπη. Με ένα κουτάλι γεμίζω τις θήκες με τη γέμιση και πιέζω τις άκρες του ψαχνού για να κλείσουν καλά.\nΖεσταίνω το ελαιόλαδο σε ένα μεγάλο αντικολλητικό τηγάνι, σε δυνατή φωτιά και τηγανίζω τις μπριζόλες ανά δύο, για 4 – 5 λεπτά, μέχρι να ροδίσουν καλά και να αποκτήσουν μια ρόδινη κρούστα. Τις γυρίζω μία φορά, με προσοχή, για να μην βγει έξω η γέμιση. Βάζω τις τηγανισμένες μπριζόλες σε ένα άνετο ταψί που να τις χωρά σε μονή στρώση και προσθέτω το κονιάκ και το ζωμό λαχανικών. Βάζω το ταψί στο μεσαίο ράφι του φούρνου και ψήνω τις μπριζόλες για 30 – 40 λεπτά, μέχρι να μαλακώσουν.\nΣτη διάρκεια του ψησίματος τις γυρίζω μία φορά προσεκτικά, τις αλατοπιπερώνω και τις περιχύνω κατά διαστήματα με το υγρό του ταψιού.\n← Φραουλογλυκό ψυγείου με ζελέ και γιαούρτι


Γιατί εν καιρώ πανδημίας ανοίγουν τόσα ξενοδοχεία; - TourisThings.GR\nΑρχική » Γιατί εν καιρώ πανδημίας ανοίγουν τόσα ξενοδοχεία;\nΓιατί εν καιρώ πανδημίας ανοίγουν τόσα ξενοδοχεία;\n19 Σεπτεμβρίου, 2020 Updated: 5 Αυγούστου, 2021 3 Mins Read\nΆρθρο του Γιάννη Πρωτοπαπαδάκη στο Marketing Tips.gr\nΗ ζημιά που προκάλεσε ο Covid-19 στον κλάδο της φιλοξενίας είναι τεράστια. Μόνο στην Αμερική έχουν χαθεί 5 εκατ. θέσεις εργασίας, με πολλά καταλύματα να ρίχνουν τίτλους τέλους και με τις πληρότητες των ξενοδοχείων, παρά τις «ψαλιδισμένες» τιμές, να σημειώνουν κατακόρυφη πτώση, που φθάνει το 95% (σύμφωνα με έρευνες, το 65% των ξενοδοχείων έχει πληρότητα χαμηλότερη του 50%).\nΤο οξύμωρο της υπόθεσης είναι ότι, παρά τη ζοφερή εικόνα που επικρατεί (και) στον χώρο της τουριστικής βιομηχανίας, τον τελευταίο καιρό ανοίγουν συνέχεια νέα ξενοδοχεία (αρκετά από τα οποία είναι 5στερα), όχι μόνο στην Αμερική αλλά παγκοσμίως. Η Hilton, για παράδειγμα, άνοιξε 60 ξενοδοχεία το δεύτερο τρίμηνο του 2020 ενώ η Marriott άλλα 163 από την αρχή του χρόνου.\nΧιλιάδες επώνυμα και όχι μόνο, ξενοδοχεία, από την Αμερική μέχρι την Αυστραλία και την Αφρική, έχουν ανοίξει τον τελευταίο καιρό ή αναμένεται να ανοίξουν μέσα στο φθινόπωρο. Κάποιοι μάλιστα μιλούν για ένα «αχνό φως που διαφαίνεται στο τέλος του τούνελ». Αξίζει να σημειωθεί ότι αρκετά από αυτά τα ξενοδοχεία είχαν προγραμματιστεί να ανοίξουν νωρίτερα, πριν μερικούς μήνες, αλλά, ελέω πανδημίας, μετέφεραν το άνοιγμα για αργότερα.\nΚάτι ανάλογο ισχύει και στην Ελλάδα, όπου, παρά την πανδημία, τον τελευταίο καιρό κάνουν ντεμπούτο ανά τη χώρα διάφορες ξενοδοχειακές αλυσίδες και ανεξάρτητα ξενοδοχεία. Μία απλή επίσκεψη στο έγκριτο etravelnews.gr του πολύ καλού φίλου και συναδέλφου Αλέξη, θα μας πείσει για του λόγου το αληθές.\nΠώς εξηγείται όμως η άφιξη τόσο πολλών ξενοδοχείων σε μία δύσκολη χρονικά συγκυρία; Αρκετοί είναι αυτοί που πιστεύουν ότι κάποια στιγμή (το πότε ακριβώς είναι άγνωστο – προφανώς όταν βγει το εμβόλιο) η τουριστική βιομηχανία θα επανέλθει (ή και θα φθάσει σε νέα υψηλά) στην προ πανδημίας κατάσταση. Ιδιαίτερα στη χώρα μας και κυρίως στην Αθήνα (που είχε εξελιχθεί σε city-break προορισμό), η τουριστική βιομηχανία ανθούσε κάθε χρόνο, παρουσιάζοντας ανοδικές τάσεις.\nΥπάρχει, ωστόσο, και ένας άλλος λόγος. Από τη φάση του σχεδιασμού μέχρι τη φάση της υλοποίησης μεσολαβεί ένα σχετικά μεγάλο διάστημα, μεταξύ 18 μηνών και τριών (ακόμα και πέντε) ετών, με αποτέλεσμα πολλά projects να έλαβαν το πράσινο φως όταν οι συνθήκες ήταν πιο ελκυστικές.\nΤο εξωτερικό περιβάλλον όμως μεταβάλλεται και κατά κάποιο τρόπο ναρκοθετεί την όλη διαδικασία. Ως εκ τούτου, αρκετά projects που βρίσκονται σε πρώιμα στάδια μπορεί να εγκαταλειφθούν, κάτι όμως που συνήθως δεν ισχύει για αυτά που έχουν προχωρήσει (ως εκ τούτου έχουν υψηλά sunk costs) και αναγκαστικά θα πρέπει να υλοποιηθούν, προκειμένου να αρχίσουν να έχουν έσοδα – εξάλλου, κάθε μέρα που περνάει και είναι κλειστά μεταφράζεται σε απώλεια εσόδων.\nΠολλά από αυτά αισιοδοξούν ότι θα πιάσουν ένα «ικανοποιητικό» ποσοστό πληρότητας (για τα αμερικάνικα ξενοδοχεία η μέση επιθυμητή πληρότητα είναι 50%), που θα τους επιτρέψει (με τη συνδρομή και του εστιατορίου, που θα απευθύνεται στον τοπικό πληθυσμό) να παρουσιάσουν αρκετό cash flow για να καλύψουν τις δαπάνες τους.\nΠολλά δε projects είναι αρκετά καινοτόμα, όπως είναι ένα θεματικό ξενοδοχείο, τα οποία ευελπιστούν να καλύψουν ένα κενό στην αγορά, ακόμα και εν καιρώ πανδημίας – για παράδειγμα, τον τελευταίο καιρό όλο και περισσότερα ξενοδοχεία διαφημίζουν τις εγκαταστάσεις τους ως εργασιακούς χώρους.\n9 Δεκεμβρίου, 2020 6 Mins Read\n21 Νοεμβρίου, 2020 2 Mins Read\nΜελέτη INSETE: Πως κατανέμεται η προσφορά κλινών στην Ελλάδα;\n18 Νοεμβρίου, 2020 1 Min Read


Ήρωες με σακχαρώδη διαβήτη | MindTheTrap.gr\nΔεν είσαι μόνος. Από τη Χριστίνα Καπλάνογλου.\nΣε κοιτάνε περίεργα όταν κάνεις ενέσεις ινσουλίνης δημόσια και πολλές φορές σε περνάνε ακόμα και για ναρκομανή. Βέβαια άμα το καλοσκεφτείς, οι διαβητικοί είμαστε οι μόνοι στον κόσμο οι οποίοι παίρνουμε «ναρκωτικά» για να μη... φτιαχτούμε. Άσε που αντιλαμβανόμαστε εντελώς διαφορετικά τη σημασία του να είσαι... high.\nΑπόδραση στη Νίκαια\nΟ χορός σου κάνει καλό!


26/1/2021 - Ζητείται συνθετης για στιχους\nΖητείται συνθετης που να ενδιαφέρεται να μελοποιήσει στίχους\n24/1/2021 - αγγελια για μακιγιεζ\nΑναζητούμε μακιγιερ για σπουδαστική- φεστιβαλική ταινία του Μιτροπολιτικόυ κολέγιου Η ταινία μου ονομάζεται «Η Απειλή». Είναι μια ταινία ψυχολογικού θρίλερ στην οποία η Χριστίνα μια 23χρόνη φοιτήτρια – σερβιτόρα καλείται να ξεφύγει από τον εμμονικό stalker Κώστα που διαρκώς προσπαθεί να την κατακτήσει μέσα από ψυχολογική πίεση και αργότερα βίαιες πράξεις. θα θέλαμε να επικοινωνήσουν μαζί μας στο stelios.kazitori0057@hotmail.com\n24/1/2021 - Συμμετοχή σε σειρά\nΧαίρετε! Είμαι 19 χρονών και ενδιαφέρομαι για συμμετοχή σε σειρά ως κομπάρσος. Εάν υπάρχει κάποιος που ενδιαφέρεται μπορεί να μου στείλει στο email.\n21/1/2021 - Ζητείται sound designer\nΖητείται sound designer για θρίλερ μεγάλου μήκους. Παρακαλούμε αποστείλετε βιογραφικό και δείγμα εργασίας στο email: antyvens@hotmail.com\n19/1/2021 - Συμμετοχή σε ταινία\nΚαλησπέρα είμαι 19 χρονών και ενδιαφέρομαι για συμμετοχή σε ταινία είτε μικρού είτε μεγάλου μήκους. Εάν υπάρχει κάποιος που ενδιαφέρεται μπορει να μου στειλει στο email.\n19/1/2021 - Συμμετοχη σε ταινια\nΓεια σας ειμαι 19 χρονων (μιση ελληνιδα -μιση περουβιανη)και ενδιαφερομαι να συμμετασχω σε ταινιες ή σειρες μεγαλου ή μικρου μηκους.Οποιος ενδιαφερεται να μου στειλει στο μαιλ.\n16/1/2021 - μουσική επένδυση σε ταινίες μικρού μήκους/φίλμ\nΚαλησπέρα,ψάχνω για κάποια παραγωγή που δουλεύεται αυτον τον καιρό ή θα ξεκινήσει σύντομα,που ζητά ορχηστρική μουσική εναλλακτική,ή και μή (έντεχνη,με στίχο-υπαρχουν κομμάτια ακυκλοφόρητα)\nΣυνήθως γράφω ορχηστρική μουσική βασισμένη σε ηλεκτρικό ήχο (post rock,alternative,cinematic)ή ηλεκτρονικό (ambient),.Όποιος ενδιαφέρεται ας μου στείλει ενα e-mail,να ακούσει δουλειές μου.Eπειδή χτίζω το portfolio μου είμαι διατεθειμένος να δουλέψω και δωρεάν.Ευχαριστώ.\n15/1/2021 - Ghostwriter για κείμενα κάθε ειδους\nΜέσω του ghostwriting, έχω βοηθήσει μεγάλο εύρος ατόμων να ολοκλήρωσουν τα έργα τους, γράφοντας χωρίς ανάγκη για αναγνώριση. Τρία χρόνια εμπειρίας, άριστα αγγλικά. Αναλαμβάνω και εργασίες τύπου essay φοιτητών. Περισσότερες λεπτομέρειες μετά από επικοινωνία.\n15/1/2021 - διευθυντης φωτογραφιας- cameraman\nΔιευθυντης φωτογραφιας, εμπειρος, αναλαμβανω προτζεκτ καθε τυπου, ταξιδευω παντου. Κατοχος εξοπλισμου.\n14/1/2021 - ΖΗΤΕΙΤΑΙ ΣΚΗΝΟΘΕΤΗΣ ΓΙΑ ΠΙΛΟΤΟ ΣΕΙΡΑΣ\nΖητειται σκηνοθετης για πιλοτο νεας κωμικης σειρας. Δυστυχως λογω χαμηλου μπατζετ δεν υπαρχει δυνατοτητα αμοιβης, τα γυρισματα με το καλο προς την ανοιξη.


Εργασία: Ηλεκτροσυγκολλητής Αθήνα - Ιούλιος 2021 (Tώρα πρόσληψη!) - Jooble\nΕργασία Ηλεκτροσυγκολλητής Αθήνα\nΣιδεράς - Ηλεκτροσυγκολλητής MIG & TIG\n...Περιγραφή Ζητείται από τεχνική εταιρεία Ηλεκτροσυγκολλητής με γνώσεις MIG KAI TIG για μεταλλικές και βιομηχανικές κατασκευές. Θέση εργασίας πλήρους απασχόλησης. Aποστολή βιογραφiκών στο email : ****@*****.*** ** Οι ενδιαφερόμενοι μπορείτε να καλείτε στο τηλέφωνο...\nΗλεκτροσυγκολλητής & Τεχνίτης Μεταλλικών Κατασκευών\n...Τεχνική και Κατασκευαστική εταιρεία με έδρα τη Θεσσαλονίκη, ηγέτιδα στον τομέα κατασκευής δημόσιων και ιδιωτικών έργων, ζητούνται ΗΛΕΚΤΡΟΣΥΓΚΟΛΛΗΤΕΣ KAI TEXNITΕΣ ΜΕΤΑΛΛΙΚΩΝ ΚΑΤΑΣΚΕΥΩΝ με σκοπό να απασχοληθούν σε δημόσια και ιδιωτικά έργα της εταιρείας σε όλη την ελληνική...\nΕταιρία μεταλλικών κατασκευών στα Οινόφυτα ζητεί ΗΛΕΚΤΡΟΣΥΓΚΟΛΛΗΤΗ με 5ετη εμπειρία (MIG,MAG,TIG) και άδεια τηλ. (***) ***-****, (***) ***-****\nΥπάλληλοι Αποθήκης (Μάνδρα)\nΠεριγραφή Η ManpowerGroup Greece, ηγέτιδα δύναμη στο χώρο του ανθρώπινου δυναμικού αναζητά για λογαριασμό πελάτη της, διεθνούς εταιρείας που δραστηριοποιείται στο κομμάτι της συσκευασίας και διανομής εμπορευμάτων, συνεπείς υποψηφίους, που θα στελεχώσουν την θέση του...\nΖητείται Ηλεκτροσυγκολλητής με τεχνικές γνώσεις στο αντικείμενο για μόνιμη εργασία στην εταιρεία φίλτρων νερού Olympus στις Αχαρνές. ** Οι ενδιαφερόμενοι μπορείτε να καλείτε στα τηλέφωνα : (***) ***-****, (***) ***-****.\nΕπιθεωρητής Αυτοκινήτων - Μάνδρα, Μαγούλα\nΠεριγραφή Μεγάλη εταιρεία στο χώρο των επιθεωρήσεων αναζητά Ε πιθεωρητή αυτοκινήτων από τις περιοχές Μάνδρα, Μαγούλα, Ελευσίνα, Ασπρόπυργο . Απαραίτητα Προσόντα Πτυχίο ΤΕΙ Μηχανολογίας, Οχημάτων και Ηλεκτρολογίας ή Πτυχίο Τεχνικής Σχολής. Γνώση Η/Υ ...\nΣΙΔΕΡΑΣ - ΗΛΕΚΤΡΟΣΥΓΚΟΛΗΤΗΣ\nΠεριγραφή ΑΠΟ ΕΤΑΙΡΕΙΑ ΔΙΑΦΗΜΙΣΤΙΚΩΝ ΚΑΤΑΣΚΕΥΩΝ ΖΗΤΕΙΤΑΙ ΣΙΔΕΡΑΣ- ΗΛΕΚΤΡΟΣΥΓΚΟΛΛΗΤΗΣ ΓΙΑ ΤΗΝ ΣΤΕΛΕΧΩΣΗ ΤΟΥ ΥΠΟΚ/ΤΟΣ ΤΗΣ ΣΤΗΝ ΠΑΛΛΗΝΗ ΑΤΤΙΚΗΣ Παροχές ΠΛΗΡΗ ΑΠΑΣΧΟΛΗΣΗ\nΕΡΓΟΔΗΓΟΣ ΓΙΑ ΚΑΤΑΣΚΕΥΗ ΟΠΤΙΚΩΝ ΙΝΩΝ\nΠεριγραφή Απο ΤΕΧΝΙΚΗ ΕΤΑΙΡΙΑ με έδρα την Αθήνα, ζητούνται εργοδηγοί για έργα οπτικής ίνας. Καθήκοντα: ~ Συντονισμός και οργάνωση συνεργείων Απαραίτητα Προσόντα Διάθεση για εργασία Συνέπεια και επαγγελματισμός Δίπλωμα οδήγησης Προϋπηρεσία...\nΠεριγραφή Μιλάτε Πολωνικά σε επίπεδο μητρικής γλώσσας; Έχετε γεννηθεί ή/και μεγαλώσει στη Πολωνία & αναζητάτε τη θέση εργασίας αυτή με την οποία θα μπορέσετε να εκμεταλλευτείτε το γεγονός αυτό; Σας χαρακτηρίζει η υπομονή, η ευγένεια & η προσαρμοστικότητα; Εαν...\nΖητούνται Συνεργάτες για εργασία από το σπίτι - Άλλες εργασίες\nΨάχνεις εργασία από το σπίτι? Θέλεις να έχεις ένα έξτρα εισόδημα από την άνεση του σπιτιού σου? Θέλεις να έχεις το δικό σου eshop? Θέλεις να έχεις και πολλά δώρα? Επικοινώνησε μαζί μου!! Θα χαρώ πολύ να συνεργαστούμε!!!\nΕργάτες/τριες Αποθήκης - Pickers (Μάνδρα Αττικής)\nΠεριγραφή Εμπορική εταιρία ειδών κοσμημάτων στο κέντρο της Αθήνας αναζητά Πωλητή / Πωλήτρια. Θέση εργασίας πλήρους απασχόλησης (εξαήμερο), πρωινό ωράριο. Για περισσότερες πληροφορίες καλέστε στο (***) ***-**** εσωτερικό (101) κος Στράτος. Απαραίτητα Προσόντα...\nΣΧΕΔΙΑΣΤΗΣ ΒΙΟΜΗΧΑΝΙΚΟΥ ΣΧΕΔΙΟΥ - Κατασκευές - Τεχνικές εργασίες\nΣΧΕΔΙΑΣΤΗΣ ΒΙΟΜΗΧΑΝΙΚΟΥ ΣΧΕΔΙΟΥ ΠΕΡΙΓΡΑΦΗ ΘΕΣΗΣ Κατασκευαστική εταιρεία ειδικών κατασκευών επίπλων (Οινόφυτα - Βοιωτίας) αναζητά Σχεδιαστή Βιομηχανικού Σχεδίου , για το τμήμα σχεδιασμού - ανάλυσης και κατασκευής επίπλων. ΑΠΑΡΑΙΤΗΤΑ ΠΡΟΣΟΝΤΑ •Κατανόηση τεχνικών ...\nφοιτητές απασχόληση Αθήνα\nΣαλαμίνα κοπέλα πρωϊνή\nΕργασία ηλεκτροσυγκολλητής ανά περιοχή


Ετικέτα: Δημήτρης Τσοβολας\nΕΠΙΚΑΙΡΟΤΗΤΑ,Κορυφαια Άρθρα\t 5 Μαΐου, 2020\nΠαράνομη η διεύρυνση κατηγοριών για Παπαγγελόπουλο.\nΣυνέχεια ανάγνωσης «Παράνομη η διεύρυνση κατηγοριών για Παπαγγελόπουλο.» →\nFiled under: Δημήτρης Τσοβολας,Παράνομη η διεύρυνση κατηγοριών για Παπαγγελόπουλο.\nΕΠΙΚΑΙΡΟΤΗΤΑ\t 22 Οκτωβρίου, 2019\nΣυνέχεια ανάγνωσης «Δημήτρης Τσοβολας: Να διαβιβαστούν οι δικογραφίες και οι διατάξεις που έθεσαν στο αρχείο τις υποθέσεις για τους επτά και ειδικότερα για τον κ. Σαμαρά.» →\nΣυνέχεια ανάγνωσης «Τσοβόλας στον Realfm 97,8: Κυρίαρχη δύναμη ο ΣΥΡΙΖΑ – Πρέπει να γίνει συνεργασία με το ΚΙΝΑΛ σε ισότιμη βάση» →


Είναι η SsangYong η Range του λαού - ssangyong\nΗ Jeep από Αμερική, η Range Rover από Ευρώπη και η SsangYong από την Ασία;\nΔιαβάστηκε από 16468 αναγνώστες - Ημερομηνία δημοσίευσης: 18/1/2018\nΠιστεύετε ότι η SsangYong μπορεί να χτυπήσει μάρκες όπως Range Rover και Jeep, όντας η πιο προσιτή λύση στα σκληροτράχηλα SUV;\nΠως μπορεί να έχεις ένα SUV μοντέρνο, με τεχνολογία, πολυτέλεια, άνεση και εκτός δρόμου χαρακτηριστικά, και να προέρχεται και από κάποιον ειδικό στην κατηγορία; Αν τα Jeep και τα Range Rover σου φαντάζουν ακριβά, υπάρχει κι άλλος ένας ειδικός. H SsangYong. Είναι όμως το ίδιο;\nΠόσα μοντέλα της SsangYong γνωρίζετε; Αν αυτά που ξέρετε είναι με ξεχωριστό σασί τύπου σκάλας, με κοντά κιβώτια και παλιούς κινητήρες Mercedes, είστε 20 χρόνια πίσω. Δεν φταίτε. Αυτά τα SsangYong είχαν πιάσει στην Ελληνική αγορά γιατί προσέφεραν σε χαμηλή τιμή χαρακτηριστικά και τεχνολογίες που έβρισκες μόνο σε ακριβά μοντέλα της τότε αγοράς. Και είχαν και την αξιοπιστία.\nΌμως αυτή τη στιγμή η SsangYong δεν έχει καμία σχέση με εκείνα τα αυτοκίνητα. Αυτή τη στιγμή η SsangYong βρίσκεται στην φάση της ολικής μεταμόρφωσης και εδώ και 3 χρόνια ξεδιπλώνει την νέα της ταυτότητα. Ο στόχος είναι η SsangYong να αποτελέσει τον τρίτο μεγάλο παίκτη στα SUV. Η Jeep από Αμερική, η Range Rover από Ευρώπη και η SsangYong από την Ασία.\nΣτο στόχο της βέβαια δεν είναι αυτές οι μάρκες, που στο κάτω κάτω πουλάνε με τον αέρα του premium και προσφέρουν αυτοκίνητα που βρίσκονται πέρα από τις ικανότητες μεγάλου αριθμού αγοραστών. Η SsangYong θέλει να παίξει ένα κλικ πιο κάτω. Στα λεφτά που έχει ο κόσμος για να αγοράσει SUV.\nH μάρκα έχει ξεκινήσει με ένα μοντέλο σε δύο παραλλαγές. Το Tivoli και το μεγαλύτερο XLV είναι τα μικρομεσαία SUV της μάρκας με μοτέρ από 1,6 λίτρα και τιμές αντίστοιχες μικρότερων ανταγωνιστών.\nΣύντομα αναμένονται μοντέλα με γνωστά ονόματα αλλά καμία σχέση με τα μοντέλα που κάποτε τα είχαν. Το Rexton θα είναι το μεγάλο της μοντέλο, του οποίου τον προπομπό με ονομασία LIV-1 Concept είδαμε στο παριζιάνικο σαλόνι αυτοκινήτου πέρσι τον Σεπτέμβριο. Επιπλέον, το μεσαίο Korando ανανεώθηκε στις αρχές της χρονιάς υιοθετώντας και αυτό την εταιρική σχεδίαση του Tivoli, ενώ σύμφωνα με τις μέχρι τώρα πληροφορίες, ένα ολοκαίνουργιο Kyron είναι στα επόμενα σχέδια.\nΕσείς τι ξέρετε για τη SsangYong; Ποιά μοντέλα της γνωρίζετε, και ποιά καινούργια αυτοκίνητα έχετε δει; Και τελικά πόσο σας ενδιαφέρει ένας τρίτος πόλος στα SUV; Μπορεί η SsangYong να κάνει κάτι τέτοιο τι λέτε;\nTags: SSANGYONG, SSANGYONG, SUV, CROSSOVER, TIVOLI, RANGE ROVER


«Δεν είμαστε ακόμη έτοιμοι» - ebasket.gr\nΚεντρική Basket League Άρης «Δεν είμαστε ακόμη έτοιμοι»\n«Δεν είμαστε ακόμη έτοιμοι»\nΔημοσίευση στις 10/11 20:46\nΟ Άρης πήρε μία πολύ σημαντική νίκη στο ματς με τον Ηρακλή, η οποία θα του προσφέρει ηρεμία, όπως δήλωσε ο Διαμαντής Σλαφτσάκης. Ο παίκτης του Άρη σημείωσε ακόμη ότι δεν είναι έτοιμοι, ενώ μίλησε και για την καθοριστική του παρουσία.\n«Για εμάς ήταν μια πάρα πολύ σημαντική νίκη για πολλούς και διαφορετικούς λόγους. Θεωρώ μετά από τόσες αναβολές ήταν δύσκολο. Το κλειδί που μας έδωσε τη νίκη η άμυνα στο τελευταίο δεκάλεπτο. Σημάδι ότι δεχθήκαμε μόνο 9 πόντους. Πρέπει να κοιτάξουμε τα διαστήματα στα οποία ήμασταν μπροστά στο σκορ και στη συνέχεια δεχθήκαμε πολλούς πόντους. Πρέπει να δουλέψουμε στη σκληράδα μας».\nΓια την προσφορά του πάγκου στο παιχνίδι: «Δεν έχουμε πιάσει το πικ της απόδοσης μας και έχουμε πολλά περιθώρια βελτίωσης. Από την άλλη θεωρώ πως ταίριαξε αυτή η πεντάδα. Έδωσε πολύ ένταση και ενέργεια. Όταν βγάλαμε μερικές καλές άμυνες, το πιστέψαμε κιόλας και λογικά γι’ αυτό ο κόουτς κράτησε αυτή τη πεντάδα».\nΓια το αν η ομάδα μπορεί να χτίσει ψυχολογικά μετά την μεγάλη ανατροπή στο σκορ: «Η νίκη δίνει στην ομάδα μας ηρεμία και μεγαλύτερη αισιοδοξία για την συνέχεια. Παράλληλα, δίνει και μια ψυχολογία στους εαυτούς μας, ώστε να δουλέψουμε πιο σκληρά και να σταματήσουμε αυτή τη γκρίνια που υπήρχε και όσα ακουγόντουσαν τόσο καιρό. Η ομάδα δεν είναι 100% έτοιμη».\nΓια το τρίποντο του: «Δεν έχω ξαναβάλει τέτοιο καλάθι. Εκεί πιστέψαμε ότι μπορούμε να γυρίσουμε και να κερδίσουμε το παιχνίδι».\nΠροηγούμενο Ο Λιόλιος “κάρφωσε” τον Μπερτομέου!\nΕπόμενο Οι Νάγκετς στα… πόδια του Ποκουσέφσκι (vid)


Η Φιλοσοφία… – Teucris\nΑρχική Σελίδα » Η Φιλοσοφία…\nΠολύ σημαντική παρατήρηση: Εάν θεωρήσετε ότι μπορεί να γίνει οποιαδήποτε συναλλαγή εις βάρος συν-επενδυτών ή συμφωνία με οικοπεδούχο ή οτιδήποτε που με τον ένα ή τον άλλον τρόπο αντίκειται στο πνεύμα του site (“προμήθειες”, “απόκρυψη στοιχείων”, “πλασματική αύξηση κοστολογίων”, “οτιδήποτε”, “μίζερες και γελοίες πονηριές”), μην κάνετε καν τον κόπο να συνεχίσετε. Κάθε περίπτωση αξιολογείται κατά το δυνατόν με τον πλέον αντικειμενικό τρόπο και την πιθανότητα υλοποίησής της. Δεν υπάρχει εύνοια παρά μόνον αξιολόγηση (στην οποία μπορεί κάλλιστα και να σφάλλω –και δυστυχώς αυτό συμβαίνει πολύ συχνά-), κάθε επενδυτικού σχεδίου με γνώμονα την κερδοφορία του και τον ρεαλιστικό τρόπο υλοποίησης του. Υπάρχει φυσικός και χρονικός περιορισμός των δυνατοτήτων μου, διότι στο προκαταρκτικό στάδιο όλα εξετάζονται με απολυτή εχεμύθεια και μόνον από εμένα. Δεν είμαι ούτε υπεράνθρωπος ούτε γκουρού των ακινήτων. Παρακαλώ θερμά γα την επιείκεια σας. Επίσης τονίζω πως σε καμία περίπτωση τα παρακάτω δεν αποτελούν διαμεσολάβηση ή …“διατεταγμένη υπηρεσία” υπέρ τρίτου.\nΑ. Η ΒΑΣΙΚΗ ΙΔΕΑ\nΕίναι πλέον απολύτως σαφές πως η λογική των επενδύσεων με …βάρκα την ελπίδα δεν αποτελεί (τουλάχιστον) σώφρονα επενδυτική τακτική. Στην παρούσα χρονική περίοδο είναι σχεδόν βέβαιο πως η λογική του “κτίζω” και …θα πουλήσω δεν μπορεί να λειτουργήσει.\nΕίναι επίσης σαφές πως λόγω της περιορισμένης δυνατότητας δανειοδότησης και της δυσχέρειας στην αγορά να είναι πιο δύσκολη η επίτευξη απόκτησης αξιόλογου ακινήτου.\nΕπίσης είναι δεδομένο πως πλέον δεν μπορούμε να αντέξουμε λογικές “αρπαχτής”, “λαμογιάς”, ανέντιμου κέρδους, ασαφών και αόριστων κοστολογίων, συναλλαγών κάτω από το τραπέζι και το αίσθημα του να νοιώθουμε «κορόιδα» την στιγμή που κάποιοι άλλοι κερδοσκοπούν με τον κόπο μας. (Παρακαλώ την επιείκεια σας για αυτές τις εκφράσεις, αλλά δυστυχώς δεν μπόρεσα να εντοπίσω πιο κομψές λέξεις, οι οποίες να αποδίδουν το νόημα και την αίσθηση αποστροφής μας σε απαράδεκτες πρακτικές).\nΟ άνθρωπος και κάθε ένας από εμάς δεν παύει να έχει όνειρα, φιλοδοξίες και επιθυμίες. Είναι ΔΙΚΑΙΩΜΑ αυτό του κάθε ενός από εμάς.\nΕπειδή η Teucris είναι συντηρητικής αλλά και σίγουρης αντίληψης, εστιάζουμε σε απολύτως σταθερές και διαμορφωμένες πλέον καταστάσεις όπου το ποσοστό αστοχίας να ελαχιστοποιείται.\nΕπειδή τα ακίνητα τα οποία ενέχουν εγγενώς μία διαχρονική αξία (τουλάχιστον στην χρονική κλίμακα τριών γενεών) ευρίσκονται στις καλύτερες περιοχές και με δεδομένη την παρούσα οικονομική κατάσταση, η Teucris επιλέγει ακίνητα στις καλύτερες περιοχές. (Παρ/ση: Κάθε περιοχή έχει τα πλεονεκτήματα της οι κρίσεις είναι υποκειμενικές).\nΔιανύουμε την περίοδο όπου έχουμε την ΜΟΝΑΔΙΚΗ ευκαιρία να αποκτήσουμε ακίνητο σε εντελώς απρόσιτες περιοχές κατά το παρελθόν (Παλαιό Ψυχικό).\nΒ. TEUCRIS και ΤΡΟΠΟΙ\nΝα ξεκαθαρίσω ένα θέμα: Η έννοια της λεγόμενης “ευκαιρίας” κατά την άποψή μου δεν είναι να πατήσεις στον πόνο του άλλου. Ένα “αιματοβαμμένο” ακίνητο δεν μπορεί να δώσει την ευτυχία. Η εικοσαετής και πλέον πείρα μου το έχει διαπιστώσει και πραγματικά όσο αφελές και αν ακούγεται ισχύει. Δεν μπορείς να βασίσεις την επένδυσή σου σε ακίνητο που συνοδεύεται από τις κατάρες άτυχων (δικαίως ή αδίκως – αλλά ποιος μπορεί να το κρίνει αυτό;) ιδιοκτητών. “Ευκαιρία” κατ’ εμέ είναι να αποκτήσεις οτιδήποτε πραγματικής αξίας στην πραγματική τιμή.\nΜε δεδομένα τα προηγούμενα η Teucris με την ισχυρή διείσδυση στον επενδυτικό κόσμο που ενδιαφέρεται είτε να επενδύσει σε ακίνητα είτε διαθέτει ακίνητα προς αξιοποίηση υλοποιεί ένα επενδυτικό σχέδιο με την μορφή panel, το οποίο λειτουργεί ως εξής:\nΕντοπίζεται το ακίνητο που ικανοποιεί πλήρως τις επιθυμίες μας προς απόκτηση.\n(Κόστος για εσάς ΜΗΔΕΝ).\nΑναλαμβάνω σε συνεννόηση και κατόπιν αδείας του ιδιοκτήτη την δημιουργία της αρχιτεκτονικής μελέτης τουλάχιστον σε επίπεδο λεπτομερών προσχεδίων.\nΚοστολογώ το ύψος της επένδυσης στα παρακάτω στάδια:\n-αγορά οικοπέδου με φόρους και συμβολαιογραφικά.\n-τελικό κόστος απόκτησης\nΜέσω του site σας προτείνω την κάθε περίπτωση, την οποία έχετε απεριόριστη δυνατότητα να ελέγξετε και να αξιολογήσετε.\nΕάν και όταν (με κάποιο χρονικό όριο) συμπληρωθεί το panel μπορούμε να υλοποιήσουμε την επένδυσή μας, σίγουρα και χωρίς ασάφειες ή αβεβαιότητες προς όφελος όλων μας.\nΗ πρώτη καταβολή θα είναι στο συμβολαιογραφείο για την αγορά του ποσοστού του οικοπέδου που αναλογεί στον κάθε έναν με ταυτόχρονη συγκεκριμενοποίηση του τι ακριβώς πρόκειται να λάβει από την υπάρχουσα οροφοκτησία.\nΣτην πορεία κατασκευάζεται ο οικοδομικός σκελετός.\nΓ. ΠΟΙΑ ΤΑ ΠΛΕΟΝΕΚΤΗΜΑΤΑ – ΓΙΑΤΙ ΧΡΕΙΑΖΕΣΤΕ ΑΥΤΟ ΤΟ ΠΛΑΝΟ\nΈέχετε την δυνατότητα απόκτησης πολύ σημαντικών ακινήτων.\nΣτην ουσία φτιάχνετε ΕΣΕΙΣ το σπίτι σας. Αναθέτετε πρακτικά την αρχιτεκτονική μελέτη στην teucris και έχετε κάθε δυνατότητα να την προσαρμόστε στα δεδομένα και τις απαιτήσεις ή ανάγκες σας.\nΔεν πληρώνετε ΑΥΛΟ προϊόν. Η αρχική καταβολή αφορά εμπράγματο δικαίωμα σε ΠΡΑΓΜΑΤΙΚΟ ακίνητο (το ποσοστό που σας ανήκει επί του οικοπέδου).\nΔυνατότητα αποτελεσματικότερης διαπραγμάτευσης.\nΠληρωμές πάντα εκ των υστέρων (ότι πληρώνετε αυτό αυτό ήδη θα υφίσταται). Υπάρχουν δύο δυνατότητες:\nΑ. Είτε με την καταβολή ποσών με την πρόοδο των εργασιών,\nΒ. είτε με την καταβολή ποσού αφού έχω ήδη κατασκευάσει τον οικοδομικό σκελετό. Σε αυτήν βέβαια την περίπτωση χρηματοδοτώ κατά μία έννοια το έργο, συνεπώς θα πρέπει να εξετάζεται κατά περίπτωση.\nΕυελιξία στο ποσοστό απόκτησης μεριδίων.\nΓνωριμία όλων των συνιδιοκτητών.\nΈλεγχος οικονομικός και κατασκευαστικός σε όλες τις φάσεις της κατασκευής.\nΥπογράφω την μελέτη και έχω την ευθύνη υλοποίησης του έργου. Όχι εργολάβοι ή ανώνυμοι συντελεστές. Επώνυμος και παρών. Διαβάστε την κατασκευαστική μου αντίληψη στην ενότητα: ΠΩΣ ΝΑ ΚΕΡΔΙΣΕΤΕ ΑΠΟ ΤΗΝ ΚΑΤΑΣΚΕΥΗ.\nΗ αμοιβή μου ανεξάρτητη από οτιδήποτε άλλο (και δουλευμένη –το τονίζω αυτό, δεν με έχουν φάει τα χώματα και οι λάσπες τυχαία όλα αυτά τα χρόνια- όχι αεράτη) και γνωστή σε όλους.\nΈργο σίγουρο από πριν ότι θα υλοποιηθεί και όχι με ασάφεια όσον αφορά το ΑΝ πουληθεί ή ΑΝ πάνε όλα καλά. Απλούστατα αν ΔΕΝ συμπληρωθεί το επενδυτικό panel ΔΕΝ κάνουμε ΤΙΠΟΤΑ.\nΔ. ΠΟΙΑ Η ΤΕΡΑΣΤΙΑ ΔΙΑΦΟΡΑ\nΔεν πρόκειται για μία επενδυτική δραστηριότητα από ένα απρόσωπο ιλουστρασιόν γραφείο με όμορφες γραμματείς αλλά με γνώσεις κατασκευής ίδιες που διαθέτουν οι μοναχοί στο …Θιβέτ. Τελεία και παύλα. Ο “κατασκευαστής” δεν είναι ο επιχειρηματίας, ο οποίος ασκεί οποιαδήποτε δραστηριότητα και αναθέτει σε εργολάβους την υλοποίηση του έργου του (σχεδόν πάντα με “σκοτωμένες” τιμές), χωρίς καμία αντίληψη των συμβάντων και του βάθους ενός έργου. Στην περίπτωση της teucris είστε ταυτόχρονα επενδυτές, ιδιοκτήτες και συμμέτοχοι του έργου σας. Από την πλευρά μου είμαι ο ΠΡΑΓΜΑΤΙΚΟΣ ΜΗΧΑΝΙΚΟΣ και ΚΑΤΑΣΚΕΥΑΣΤΗΣ, ο οποίος μελετά, δημιουργεί και υλοποιεί και υπογράφει Ο ΙΔΙΟΣ την κατασκευή. Το 6973 005 611 ή 6949 747 883 είναι πάντα εκεί για να μιλήσετε μαζί μου απευθείας.\nΞεκάθαρα και κρυστάλλινα.\nΕ. ΣΧΕΤΙΚΑ ΜΕ ΤΟ ΚΟΣΤΟΣ ΚΑΙ ΤΙΣ ΤΙΜΕΣ ΠΩΛΗΣΗΣ\nΑυτό είναι ένα ζήτημα με πολλές ασάφειες. Θα γίνω …σαφής:\nΤο κόστος κατασκευής ποτέ δεν μπορεί να υπολογισθεί με ακρίβεια εκ των προτέρων. Παράδειγμα: Ξεκινάτε την εκσκαφή σας προκειμένου να θεμελιώσετε το κτίριο σας και διαπιστώνετε πως τα εδάφη είναι πολύ ασταθή και θα πρέπει να προβείτε είτε σε εξυγίανση του εδάφους, είτε να τροποποιήσετε το βάθος θεμελίωσης ή ότι άλλο εσείς κρίνετε. Δηλαδή επειδή έχετε προϋπολογίσει ένα ποσόν για τις εκσκαφές αυτές τις τεραστίας σημασίας για την ασφάλεια του κτιρίου υποχρεωτικές παρεμβάσεις δεν θα τις κάνετε γιατί δεν …προβλεπόταν από τον προϋπολογισμό; Μην τρελαθούμε…\nΆλλο θέμα: Το εύρος τιμών σε κάποια υλικά είναι ..αστρονομικό. Λχ τα πλακίδια δαπέδου. Από 5 ευρώ ανά τμ έως 150+ ευρώ το τμ. Αμέσως – αμέσως έχουμε στην επιφάνεια μία διαφορά 100 και πλέον ευρώ ανά τμ, δηλαδή αντί 1500 ευρώ/τμ φθάσαμε στα 1600 ευρώ/τμ επειδή μας άρεσαν τα συγκεκριμένα πλακάκια.\nΆλλο παράδειγμα: Έστω μία κατασκευή 5 κατοικιών των 120 τμ κάθε μία. Κόστος (υποθετικό) 1500 ευρώ/τμ. Συνεπώς 120 τμ Χ 1500 ευρώ/τμ = 180,000 ευρώ. Κατασκευάζουμε όμως και μία πισίνα για το κάθε σπίτι αξίας 40,000 ευρώ. Συνεπώς 40,000 ευρώ/120 τμ = 333,00 ευρώ/τμ. Προφανώς το κόστος εκτοξεύθηκε στα 1833 ευρώ/τμ.\nΠολύ σημαντικό: Όταν αναφερόμαστε σε κόστος ανά τμ σε ποια τετραγωνικά αναφερόμαστε; Είθισται να αναφερόμαστε στα δομήσιμα τμ κυρίας χρήσης (θα σας εξηγήσω τι εννοώ). Ωστόσο όμως τμ είναι και τα υπόγεια και οι εξώστες (οι οποίο σύμφωνα με τον νόμο μπορούν να αποτελούν έως και το 35% της δομήσιμης επιφάνειας) ή των ημι-υπαιθρίων χώρων οι οποίοι επίσης μπορεί να ανέλθουν στο 15% της δομήσιμης επιφανείας (αν ο νόμος δεν …αλλάξει μέχρι να ολοκληρώσω την συγγραφή αυτής της ενότητας). Συγκεκριμένα η νομοθεσία επιτρέπει 35% αθροιστικά επιπλέον της κύριας δόμησης σε εξώστες και ημι-υπαίθριους χώρους όπου οι ημ. χώροι μπορεί να είναι μέχρι 15% ενώ οι εξώστες 20%). Αυτά όμως είναι της πολεοδομικής νομοθεσίας.\nΑς δούμε τώρα τι εννοώ με ένα πραγματικό παράδειγμα:\nΟικόπεδο 1000 τμ με συντελεστή δόμησης 0,6 και συντελεστή κάλυψης 0,40 που σημαίνει:\nΜπορώ να κτίσω 1000 Χ 0,60 = 600 τμ χώρων κυρίας χρήσεως και να τα κατανείμω επί του οικοπέδου καλύπτοντας τα 1000 Χ 0,40 = 400 τμ και τα υπόλοιπα 200 τμ σε όροφο. Σε αυτήν την περίπτωση μπορώ να κατασκευάσω επίσης ένα (ή και δύο, αλλά ας πούμε ένα) υπόγειο επιφανείας όσο και η κάλυψη μας δηλαδή 400 τμ και εξώστες 600 τμ Χ 0,20 = 120 τμ και ημ. χώρους 600 τμ Χ 0,15 = 90 τμ. Συνεπώς κάλλιστα θα μπορούσα να ισχυρισθώ πως η συνολική μου δόμηση είναι 600 τμ κύριοι χώροι και (400+120+90= 610 τμ) οι λεγόμενοι βοηθητικοί χώροι και εν τέλει (600+610 = 1210 τμ ) η συνολική μου δόμηση.\nΈστω λοιπόν πως έχουμε αξιολογήσει πως η τιμή πώλησης του κτιρίου μας είναι 2,500,000 ευρώ.\nΠροσέξτε τώρα τα εξής ενδιαφέροντα:\nΑ΄ τρόπος υπολογισμού τιμής πώλησης ανά τμ:\n2,500,000 ευρώ/600 τμ (κύρια τμ) = 4,166 ευρώ/τμ\nΒ΄ τρόπος υπολογισμού τιμής πώλησης ανά τμ:\n2,500,000 ευρώ/1210 τμ (όλα τα τμ) = 2,066 ευρώ/τμ\n(Υπάρχουν και οι κοινόχρηστοι χώροι, αλλά να μην επεκταθώ άλλο).\nΜα θα μου πείτε πως είναι παράλογο αυτό. Όχι ακριβώς, διότι οι χώροι χαρακτηρίζονται κύριοι ή βοηθητικοί από την νομοθεσία και όχι από την κατασκευή. Οι εξώστες ή τα υπόγεια (κυρίως) δεν γίνονται από …χαρτί, από beton γίνονται και αυτά και προφανώς συμμετέχουν με το ποσοστό που τους αναλογεί στο κόστος, μερικές φορές μάλιστα υπέρμετρα.\nΤο κόστος πάντως σε κάθε περίπτωση ενός κτιρίου προκύπτει από το ΠΡΑΓΜΑΤΙΚΟ κόστος του και όχι από μαθηματικούς τύπους. Το πραγματικό κόστος είναι αυτό, το οποίο προκύπτει από την προμελέτη του ΣΥΓΚΕΚΡΙΜΕΝΟΥ κτιρίου μας επί συγκεκριμένου οικοπέδου και με συγκεκριμένες προδιαγραφές. Φυσικά ούτε και αυτό θα είναι ακριβές αλλά τουλάχιστον θα έχουμε μία καλή ένδειξη και εάν είμαστε και πολύ επιμελείς μπορούμε να επιτύχουμε μία ακρίβεια της τάξεως του συν πλην 10%.\nΑυτό είναι και το νόημα επί της προμελέτης μας στα οικόπεδα που επιλέγονται και στην δημιουργία της αξίας του επενδυτικού σχεδίου.\nΣΤ. ΔΙΑΘΕΤΩ ΕΞΑΙΡΕΤΙΚΟ ΑΚΙΝΗΤΟ – ΓΙΑΤΙ ΧΡΕΙΑΖΟΜΑΙ ΑΥΤΟ ΤΟ ΠΛΑΝΟ\nΑς υποθέσουμε ότι έχετε στην κατοχή σας ένα εξαιρετικό οικόπεδο στο Παλαιό Ψυχικό. Γνωρίζουμε όλοι το πόσο δύσκολο είναι να αντληθούν χρήματα από τις τράπεζες ή να διατεθούν από κάποιον, ο οποίος τα διαθέτει αλλά λόγω της οικονομικής κατάστασης προτιμά να τα διατηρεί για την λειτουργία της επιχείρησης του (έστω). Είναι προφανές ότι πολύ δύσκολα μπορεί να επιτευχθεί μία πώληση.\nΈχετε τρεις συν μία (τουλάχιστον) επιλογές:\nΑ. Εάν διαθέσετε το ακίνητό σας (χωρίς καμία υποχρέωση), ώστε να δημιουργήσω ένα προσχέδιο του τι μπορεί να γίνει, το οποίο και θα κοστολογηθεί και θα αναρτηθεί στο επενδυτικό panel ακινήτων. Εάν μέσα σε ένα εύλογο χρονικό διάστημα συμπληρωθεί το panel, τότε η επόμενη κίνηση είναι στο συμβολαιογραφείο, όπου απλά θα εισπράξτε το συμφωνηθέν τίμημα από όλους μαζί τους επενδυτές. Ουδόλως αυτό σας απασχολεί.\nΒ. Επειδή η προηγούμενη εκδοχή παρουσιάζει το μειονέκτημα της μεγάλης εκταμίευσης από την πλευρά των επενδυτών της αξίας του οικοπέδου (λχ οικόπεδο αξίας 3,500,000 ευρώ με 7 επενδυτές απαιτεί 500,000 ευρώ πλέον φόρους μεταβίβασης και συμβολαιογραφικά) από τον κάθε έναν. Εάν όμως αποφασίζατε να εισπράξετε το ποσόν σε 3 δόσεις , τότε οι πιθανότητες επίτευξης της πώλησης είναι πολύ υψηλές. Σκεφθείτε πως η πρώτη εκταμίευση από τον κάθε έναν επενδυτή θα είναι περίπου 170,000 ευρώ (πλέον φόρους και συμβολαιογραφικά μην ξεχνιόμαστε). Πολύ πιο εύκολο δεν νομίζετε;\nΓ. Μπορείτε να συμμετέχετε και εσείς στο επενδυτικό panel με την αξία του οικοπέδου σας. Μία μορφή αντιπαροχής, αλλά με τους επενδυτές ήδη παρόντες.\nΔ. Οποιαδήποτε σκέψη και πρόταση είναι ευπρόσδεκτη και υπό εξέταση.\nΖ. ΤΙ ΡΙΣΚΟ ΥΠΑΡΧΕΙ;\nΌσον αφορά το βασικό ζήτημα της υλοποίησης νομίζω πως δεν υπάρχουν κίνδυνοι. Όλα πάντως σε κάθε περίπτωση καλύπτονται από συμβολαιογραφικά έγγραφα.\nΥπάρχουν ενδεχομένως θέματα που ήδη επεξεργάζομαι και στην πορεία θα σας ανακοινώσω. Ένα σοβαρό ζήτημα είναι τι πρόκειται να συμβεί αν υπάρχει αδυναμία από κάποιον να εκπληρώσει κάποια υποχρέωση του (καταβολή δόσης); Να είστε βέβαιοι πάντως πως σε καμία περίπτωση κανένας μας δεν θα επιθυμούσα να είναι είτε υπό την Δαμόκλειο σπάθη μιας ατυχούς στιγμής της ζωής του, ούτε ωστόσο όμως και να κινδυνεύσει και το επενδυτικό panel. Εργάζομαι επί του θέματος με αξιόπιστη νομική υποστήριξη, αλλά φυσικά οι όροι μπορούν να συμφωνηθούν από όλους μας και κατά περίπτωση.\nΗ διεισδυτικότητα του site στον κόσμο των ιδιοκτητών και επενδυτών ακινήτων, οι οποίοι ΑΓΑΠΟΥΝ τα ακίνητα είναι πολύ μεγάλη και αυτό είναι το “εργαλείο” μας για την υλοποίηση των επενδυτικών μας σχεδίων.\nΗ. ΣΥΝΟΠΤΙΚΑ ΓΙΑΤΙ ΧΡΕΙΑΖΕΣΤΕ ΤΟ ΕΠΕΝΔΥΤΙΚΟ PANEL ΟΙ:\n1. …ΙΔΙΟΚΤΗΤΕΣ ΑΚΙΝΗΤΩΝ\nΕναλλακτικοί τρόποι ουσιαστικής προώθησης του ακινήτου σας προσαρμοσμένοι στις επικρατούσες τρέχουσες συνθήκες.\n1. Φιλοσοφία – Σκοπός\nΗ αξιοποίηση ακινήτων “ευκαιριών” λόγω “κρίσης”,\nΜε ιδιαίτερα χαμηλού ρίσκου επενδυτικό κεφάλαιο και\nΑπρόσιτων έως τώρα λόγω των εξαιρετικών περιοχών που ευρίσκονται.\n2. Τρόπος – Δράση\nΣτοχεύουμε σε περιοχές με παραδοσιακά υψηλό αγοραστικό ενδιαφέρον και ήδη διαμορφωμένες αξίες.\nΣε κάθε περίπτωση πρόκειται για σίγουρες αξίες. Παλαιό Ψυχικό, Φιλοθέη, Νέο Ψυχικό (Φάρος, Αγία Σοφία), Μάνη.\n3. Προσέγγιση των Οικοπέδων\nΗ συγκρότηση ολιγομελών επενδυτικών ομάδων με ενδιαφέρον για ακίνητα σε συγκεκριμένες περιοχές (υψηλής αξίας) εξασφαλίζει τα παρακάτω πλεονεκτήματα:\nΕυελιξία στο ποσοστό συμμετοχής,\nΆμεση αξιοποίηση υπαρχόντων “ευκαιριών”,\nΣυμμετοχή στη διαμόρφωση/σχεδιασμό του ακινήτου,\nΧωρίς προϋπόθεση προκαταβολής σε όλη την πορεία και διαδικασία εκτέλεσης του επενδυτικού σχεδίου,\nΚαμία αγορά άυλου προϊόντος,\nΔυνατότητα γνωριμίας εκ των προτέρων με τους μελλοντικούς συνιδιοκτήτες-γείτονες.\n4. Επώνυμη και με πλήρη κάλυψη της ευθύνης διεκπεραίωσης των διαδικασιών και των οικοδομικών έργων, (υπογράφω και κατασκευάζω εγώ ο ίδιος).\nΣτην συνέχεια δείτε την ενότητα: ΤΡΟΠΟΣ ΕΦΑΡΜΟΓΗΣ\nΔεν μπορώ να βρω “δουλειά”… (Η Εφαρμογή–Α Μέρος)\nΔεν υπάρχει χειρότερο συναίσθημα –ειλικρινά- αυτό ενός νέου ανθρώπου, εγκλωβισμένου σε ένα δωμάτιο, χωρίς μία, με απόλυτη διάθεση για δράση και ζωή […]\nΑπό την πρώτη στιγμή της ανακοίνωσης των μνημονίων έγραφα (και τα γραπτά αποτελούν τεκμήρια) πως η καλύτερη αντιμετώπιση είναι η επίθεση. Φυσικά […]\nΣημείωση: Παρακαλώ απαιτείται υψηλή αίσθηση του χιούμορ για την ανάγνωση των Test Drives Ακινήτων και Επενδύσεων… Τα …τετριμμένα (;) αλά Teucris Για […]\nΠροηγούμενο άρθρο Τρόπος Εφαρμογής\nΕπόμενο άρθρο Ο Σημαντικότερος Οικονομικός Δείκτης


Εορτασμός αποκατάστασης της Δημοκρατίας: Με μέτρα και καλεσμένους από όλο το κοινωνικό φάσμα - Thessalia Voice\nαπό thessaliavoice 18/07/2021, 09:30\nΌσοι θα παρεβρεθούν, υποχρεούνται να επιδείξουν το πιστοποιητικό εμβολιασμού τους ή τη βεβαίωση αρνητικού διαγνωστικού ελέγχου PCR.\nΣτις 23 Ιουλίου του 1974 επήλθε η κατάρρευση της Δικτατορίας των Συνταγματαρχών. Η μετάβαση προς τη Δημοκρατία σηματοδοτήθηκε με την επιστροφή του Κωνσταντίνου Καραμανλή από τη Γαλλία.\nΑυτός ήταν που ανέλαβε και το σχηματισμό κυβέρνησης εθνικής ενότητας. Κάθε χρόνο η προεδρία της Δημοκρατίας τιμά την εμβληματική αυτή επέτειο.\nΒασικός στόχος για φέτος είναι η παρουσία και εκπροσώπηση μιας μερίδας της κοινωνίας που συχνά παραβλέπεται: αυτή που παράγει σιωπηλά σημαντικό έργο με γνώμονα το κοινό καλό.\nΗ 24η Ιουλίου του 1974 που αποτελεί τη ληξιαρχική πράξη γέννησης της Ευρωπαϊκής Ελλάδας αποτελεί μια ιδανική ευκαιρία να αναδειχθεί τόσο το έργο της κοινωνικής αυτής ομάδας, όσο και να τιμηθούν εκείνοι που αγωνίστηκαν κατά της δικτατορίας.\nΣτους καλεσμένους συναντά κανείς και τον 36χρονο Παύλο Τσακίρη, τον Ευρωπαίο Αγρότη της Χρονιάς (στην κατηγορία Περιβαλλοντικά Βιώσιμη Γεωργία) και διευθύνοντα σύμβουλο της εταιρείας «Tsakiris Family» με έδρα τη Νεοχωρούδα Θεσσαλονίκης. Ο δημοφιλής αθλητής Βασίλης Σπανούλης επίσης θα δώσει το παρών.\nΣε μια χρονιά που τα περιστατικά ενδοοικογενειακής βίας, οι αποκαλύψεις για κατάχρηση εξουσίας, σεξουαλική εκμετάλλευση, σωματική ή λεκτική βία, συγκλόνισαν την κοινή γνώμη, προσκλήθηκαν εκπρόσωποι Γυναικείων Οργανώσεων, δομών Κοινωνικής Πρόνοιας Θυμάτων Βίας και Προστασίας Ανηλίκων,\nκαθώς και τα μέλη της Επιτροπής Διαμόρφωσης Εθνικής Στρατηγικής για την Ισότητα των ΛΟΑΤΚΙ+.\nΠηγή: Εορτασμός αποκατάστασης της Δημοκρατίας: Με μέτρα και καλεσμένους από όλο το κοινωνικό φάσμα\nΘεσσαλονίκη: Επεισόδια μπροστά από το Δημαρχείο – Χημικά και χειροβομβίδες κρότου-λάμψης κατά διαδηλωτών\nthessaliavoice 11/09/2021, 20:50\nthessaliavoice 03/03/2021, 09:19\nthessaliavoice 22/10/2020, 21:09\nthessaliavoice 17/03/2021, 14:01\nthessaliavoice 18/02/2021, 20:54\nthessaliavoice 02/06/2022, 15:45


Εμπρησμός σε δυο διπλωματικά τουρκικά οχήματα - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Εμπρησμός σε δυο διπλωματικά τουρκικά οχήματα\nΕμπρησμός σε δυο διπλωματικά τουρκικά οχήματα\nΣτις φλόγες τυλίχθηκαν τα ξημερώματα οχήματα της τουρκικής διπλωματικής αποστολής στη Θεσσαλονίκη.\nΣτις 4.50 τα ξημερώματα η Πυροσβεστική δέχθηκε κλήση για όχημα που καίγεται κοντά στην παραλία της Θεσσαλονίκης και στη λεωφόρο Αλεξάνδρου Από τη φωτιά ένα όχημα καταστράφηκε εντελώς, ενώ σοβαρές ζημιές προκλήθηκαν και σε κάποια που ήταν σταθμευμένα πλησίον του.\nΈνα δεύτερο όχημα της αποστολής της τουρκικής διπλωματίας, σταθμευμένο πλησίον της προαναφερομένης περιοχής, επίσης κάηκε -στην συμβολή των οδών Καλλιδοπούλου και Σουλιώτη. Και σε αυτή την περίπτωση το όχημα κάηκε ολοσχερώς, ενώ δύο οχήματα που βρίσκονταν πλησίον κάηκαν μερικώς.\nΠροηγούμενο άρθροΜαθηματικά και Αρχαία σήμερα οι υποψήφιοι\nΕπόμενο άρθροΤα σημερινά πρωτοσέλιδα, της Δευτέρας, 10ης Ιουνίου 2019


18-09-2021 • 13:09μμ\nUPD: 18-09-2021 • 13:09μμ\nΠροφυλακιστέοι κρίθηκαν χθες, η πρώην παίκτρια ριάλιτι κι ο 32χρονος σύντροφός της, μετά την απολογία τους, για διακίνηση ναρκωτικών ουσιών περίπου 8 κιλών. Οι γονείς της Έλενας Πολυχρονοπούλου μιλώντας νωρίτερα σήμερα το πρωί σε τηλεοπτική εκπομπή δήλωσαν σίγουροι για την αθωότητα της κόρης τους.\n«Θα λάμψει η αλήθεια, το πιστεύω ακράδαντα, αν δεν ήμουν πεποισμένη για την αθωότητά της δεν θα την υποστήριζα. Έχω άλλα δύο παιδιά, δεν έχω μεγαλώσει τα παιδιά μου με αυτές τις Αρχές, με το να μπλέκονται στο εύκολο χρήμα. Αν θεωρούσα ότι η κόρη μου είναι ένοχη, εγώ θα την πήγαινα μέσα», είπε η μητέρα της Αφροδίτη και συνέχισε: «Είμαστε διαλυμένοι. Διαλύθηκα, εγώ ήμουν που δέχτηκα το τηλεφώνημα από τη ΓΑΔΑ. Κατέρρευσα. Δεν την έχω δει, μιλάμε μόνο στο τηλέφωνο. Ήταν σε σοκ, δεν είχε συνειδητοποιήσει τι έχει συμβεί. Αν ήταν ένοχη δεν θα έβγαινα να μιλήσω, θα είχα κρυφτεί στο χώμα. Θα γυρίσω τη γη ανάποδα αλλά θα ξεκινήσει από το μηδέν και θα σταθεί στα πόδια της. Όταν τα παιδιά μεγαλώνουν κάνουν λάθος επιλογές συντρόφων».\nΜάλιστα, έκανε γνωστό πως όταν το ζευγάρι είχε χωρίσει ήταν λόγω των ουσιών. «Ο πρώτος τους χωρισμός ήταν γι αυτό, επειδή ήταν χρήστης, την προσέγγισε είπε ότι την αγαπάει και ότι ήταν ένα παιδικό λάθος», αποκάλυψε η κ. Αφροδίτη.\nΑπό την πλευρά του, ο πατέρας του μοντέλου είπε: «Αν είχα 1% υπόνοια ότι είναι ένοχη θα ήμουν στον ίδιο δρόμο με τη σύζυγο».\n«Θα έπρεπε να ντρέπεται»: Έξω φρενών η Γκερέκου για δημοσίευμα που την θέλει ερωτευμένη!\nΔεύτερο πολύνεκρο χτύπημα στον τουρκικό στρατό από τους Κούρδους\nEuroleague: Ο Ολυμπιακός 83-68 τη Ζαλγκίρις, με αντεπίθεση διαρκείας στο β’ μέρος (video)


Ο ΠΟΛ ΣΥΛΜΠΕΡΤ είναι γνωστός στον κόσμο του κινηματογράφου και σε όσους ασχολούνται ενδελεχώς με ό,τι απαρτίζει αυτή τη συλλογική Τέχνη, ως σκηνογράφος που τιμήθηκε με το ΟΣΚΑΡ το 1979 για τα set (κυρίως εκείνο το εκπληκτικό σπίτι) στην ταινία του ΟΥΩΡΕΝ ΜΠΗΤΤΥ (και του Μπακ Χένρυ) «ΑΣ ΠΕΡΙΜΕΝΕΙ Ο ΠΑΡΑΔΕΙΣΟΣ». Κι είχε και μια ακόμα υποψηφιότητα στο φιλμ της ΜΠΑΡΜΠΡΑ ΣΤΡΕΙΖΑΝΤ «Ο ΠΡΙΓΚΗΠΑΣ ΤΗΣ ΠΑΛΙΡΡΟΙΑΣ». Ο ΠΟλ ήταν ειδικευμένος στα σετ και κυρίως στα σετ Μανχάταν και φαίνεται από τις οσκαρικές εργασίες του- στον «Πρίγκηπα της παλίρροιας» εκτός από τις σκηνογραφικές αντιθέσεις Μανχάταν και Σαβάνα του Νότου είχε τιμηθεί από τις κριτικές κυρίως για το πώς είχε σχεδιάσει κι επιπλώσει το γραφείο της ψυχιάτρου Στρέιζαντ το οποίο είχε θεωρηθεί υπόδειγμα ακριβού ιατρείου ψυχιάτρου με τους δερμάτινους καναπέδες και με τις λογής λογής λεπτομέρειες. Επίσης , σε σκηνογραφίες του που δεν προτάθηκαν για Οσκαρ, η «επίπλωση Μαχάταν» ήταν το χαρακτηριστικό του όπως γα παράδειγμα το «Κράμερ εναντίον Κράμερ» αλλά και το «Mickey and Nickey» της Ιλέιν Μέι , «Οι ατσίδες της Νέας Υόρκης» (The Pope of Greenwich Village) του Στιούαρτ Ρόζενμεργκ με Ερικ Ρόμπερτς-Μίκυ Ρουρκ κλπ.\nΗταν ΔΙΔΥΜΟΣ αδελφός του άλλου ΓΙΓΑΝΤΑ της κινηματογραφικής σκηνογραφίας, ΡΙΤΣΑΡΝΤ ΣΥΛΜΠΕΡΤ που είχε πάρει Οσκαρ στο «Ποιος φοβάται την Βιρτζία Γουλφ;» και στο «Ντικ ΤΡέισυ» ενώ είχε παντρευτεί και μια ενδυματολόγο ελληνικής καταγωγής που έκανε καριέρα με το επώνυμο του συζύγου, την ΑΝΘΕΑ ΣΥΛΜΠΕΡΤ, που κι αυτή έφτασε ως τις υποψηφιότητες των Οσκαρ (αλλά όχι και στην κατάκτηση του) με την «Τζούλια» και με το «Chinatown» όπου τα σκηνικά είχε κάνει ο κουνιάδος της Ρίτσαρντ.\nΤα δύο αδέρφια, ο Πολ κι ο Ρίτσαρντ συνεργάστηκαν μόνο στο ξεκίνημα τους και σε ταινίες τίνος παρακαλώ; Του ΗΛΙΑ ΚΑΖΑΝ. Στην «ΚΟΥΚΛΙΤΣΑ» και στο «ΜΙΑ ΜΟΡΦΗ ΜΕΣΑ ΣΤΟ ΠΛΗΘΟΣ».\nΚάπου εκεί κάτι γίνεται, κάποια γνωριμία παίζει, κι ο Πολ Σύλμπερτ έρχεται στην ΕΛΛΑΔΑ .Οπου θα καθίσει δύο χρόνια. Πριν επιστρέψει στην Αμερική και στα μεγάλες δουλειές που του επιφυλάσσει η καριέρα του για το μέλλον.\nΣτην Ελλάδα θα εργαστεί όχι μόνο ως σκηνογράφος αλλά και ως ΣΚΗΝΟΘΕΤΗΣ, αποκλειστικά για το ΘΕΑΤΡΟ. Και ποιο θέατρο; Στο «ΚΕΝΤΡΙΚΟΝ», θα αναλάβει τα δύο έργα για δύο πρόσωπα που ανέβασαν η ΕΛΛΗ ΛΑΜΠΕΤΗ κι ο ΔΗΜΗΤΡΗΣ ΧΟΡΝ όταν στεγάζονταν στο θέατρο της οδού Κολοκοτρώνη. Και τα έργα αυτά ήταν το θρυλικό ως ανάμνηση και Ιστορία «ΝΥΦΙΚΟ ΚΡΕΒΒΑΤΙ» του Γιαν Ντε Χάρντογκ και τον επόμενο χρόνο «ΤΟ ΠΑΙΧΝΙΔΙ ΤΗΣ ΜΟΝΑΞΙΑΣ» του Ουίλιαμ Γκίμπσον.\nΟι φήμες ήθελαν τον Μιχάλη Κακογιάννη ως «κουμπάρο» αυτής της συνεργασίας, μια και τον Κακογιάννη διαδέχτηκε ο Σύλμπερτ που ήταν στα προηγούμενα χρόνια σχεδόν ο αποκλειστικός σκηνοθέτης του θιάσου του μυθικού ζεύγους.\nΟ ΠΟΛ ΣΥΛΜΠΕΡΤ υπέγραψε τις δύο παραστάσεις και μετά επέστρεψε στον τόπο του.\nΣτα χρόνια εκείνα που υπήρχαν μεγάλοι ηθοποιοί στη σκηνή, τα ονόματα των σκηνοθετών περνούσαν σχεδόν στο περιθώριο. Σήμερα όλοι θα έλεγαν «μια παράσταση του Πολ Σύλμπερτ» αλλά δεν θα είχαν Λαμπέτη και Χορν να επιδείξουν. Όπως και δεν έχουν…\nΑυτό το κομμάτι της νεανικής περιόδου του καλλιτέχνη πιστεύω ότι ως Ελληνες μας αφορά περισσότερο- κυρίως επειδή ενώ είναι σημαντικό παραμένει άγνωστο.\nΤροποποιήθηκε Πέμπτη, 24 Νοεμβρίου 2016 15:11


Ναι ή όχι στις δίαιτες; - vtk-zapad.com Βοηθήστε τον μπαμπά μου να χάσει βάρος\nΜαρία Μπεκατώρου: Τα χάσαμε με την εμφάνισή της- Έχει μείνει μισή! (Video & Photos) | vtk-zapad.com\nΒοηθήστε τον μπαμπά μου να χάσει βάρος. Life & Style Magazine\nΩστόσο, για σκεφτείτε λίγο: εάν πράγματι κάποια από αυτές τις «θαυματουργές» δίαιτες ήταν όντως αποτελεσματική, η επιδημία της παχυσαρκίας δεν θα είχε ήδη ξεπεραστεί; Πιθανότατα! Αλλά για να αυξάνεται κάθε τόσο το ποσοστό παχυσαρκίας στον πλανήτη τότε μάλλον οι δίαιτες δεν είναι λύση!\nΌσον αφορά στον έφηβο, τώρα, με το να ενθαρρύνετε ή να στηρίζετε τις προσπάθειες να ακολουθήσει κάποια από αυτές τις δίαιτες της μόδας, του δίνετε το μήνυμα ότι η δίαιτα είναι απαραίτητη και αποδεχτή. Αυτό, όμως, δεν είναι ένα σωστό μήνυμα αφού η κατάκτηση ενός υγιούς σωματικού βοηθήστε τον μπαμπά μου να χάσει βάρος βρίσκεται στην βελτίωση της διατροφής και στην υιοθέτηση ενός πιο δραστήριου τρόπου ζωής εν γένει και όχι για μερικές μόνο εβδομάδες.\nΑν ο έφηβός σας αρχίζει να αλλάζει τις διατροφικές του συνήθειες για να χάσει βάρος, βοηθήστε τον συζητώντας εξονυχιστικά για το πρόγραμμα που επέλεξε. Στόχος σας είναι να κατανοήσει πως κανένα πρόγραμμα απώλειας βάρους δεν είναι κατάλληλο για εφήβους, αλλά πως στην συγκεκριμένη ηλικία χρειάζεται επαρκείς θερμίδες και θρεπτικά συστατικά για να διατηρήσει την ανάπτυξή του. Εάν οι δικές σας προσπάθειες δεν έχουν αποτέλεσμα, καλό είναι να το φέρετε σε επαφή με έναν γιατρό.\nΕκείνος θα τους εξηγήσει αναλυτικά πόσο συνηθισμένο και θεμιτό είναι στην αρχή της εφηβείας να αναπτύσσει ένα φυσιολογικό, πρόσκαιρο πάχος, το οποίο οφείλεται σε μια επερχόμενη έκρηξη ανάπτυξης ή αποτελεί προετοιμασία για τον έμμηνο κύκλο. Φυσικά, εάν το παιδί χρειάζεται όντως να χάσει βάρος και αυτό είναι κάτι που μόνο ένας γιατρός μπορεί να κρίνειτότε καλό είναι το πρόγραμμα που θα ακολουθήσει να σχεδιαστεί και να παρακολουθηθεί από κάποιον επαγγελματία διατροφολόγο.\nΟι μαγικές δίαιτες που κατά καιρούς γίνονται της μόδας είναι στην πλειονότητά τους ανθυγιεινές και δεν προσφέρουν μόνιμη λύση. Για να καταλάβετε εάν η μαγική συνταγή που σας έταξαν είναι πράγματι αποτελεσματική, κάντε τις ακόλουθες ερωτήσεις: Ακούγεται πολύ καλή για να είναι αληθινή; Μιλά για απώλεια βάρους άνω του ενός κιλού την εβδομάδα; Λέει ότι δε χρειάζεται άσκηση; Χρειάζεται να αγοράσετε ειδικές τροφές, χάπια, σκόνες ή άλλα βοηθήστε τον μπαμπά μου να χάσει βάρος Εάν κάτι από τα παραπάνω ισχύει, τότε ακολουθήστε την λαϊκή σοφία και «κρατήστε μικρό καλάθι».\nEmail Τα παχύσαρκα παιδιά που λαμβάνουν προβιοτικά και παράλληλα ασκούνται τακτικά είναι πιο πιθανό να χάσουν βάρος, σύμφωνα με νέα έρευνα την οποία επικαλείται η Independent. Η συγκεκριμένη έρευνα, που παρουσιάστηκε στην ετήσια συνάντηση της Ευρωπαϊκής Εταιρείας Παιδιατρικής Ενδοκρινολογίας στη Βιέννη, εξέτασε κατά πόσο τα προβιοτικά συμπληρώματα είναι ωφέλιμα για τα παιδιά που είναι παχύσαρκα.\nΚι επειδή οι έφηβοι είναι εξίσου ή και περισσότερο επιρρεπείς από τους ενήλικες στις υποσχέσεις των θαυματουργών προγραμμάτων διαίτης, μιλήστε οπωσδήποτε μαζί του για τους κινδύνους και τις απογοητεύσεις που φέρνουν αυτές οι απατηλές υποσχέσεις για γρήγορη απώλεια βάρους.\nΟι δέκα δίαιτες διασήμων με τρομερά αποτελέσματα! - Ομορφιά & Υγεία - Athens magazine\nBest kim kardasian images | Kardashian style, Kim kardashian, Kardashian\nΛάθη που κάνετε στη γυμναστική όταν θέλετε να χάσετε βάρος - vtk-zapad.com


Συνέντευξη με τον Πέτρο Φυρίγο - Frapress\nΣυνέντευξη με τον Πέτρο Φυρίγο\nΜάκης Σερεπίσος 14/12/2015\nUrban FrapressΣυνεντεύξεις1 min read\nΗ Ελλάδα είναι παραδοσιακά μια χώρα με μεγάλη αθλητική παράδοση. Παρά το γεγονός πως το κοινό επικεντρώνεται κυρίως στο ποδόσφαιρο και στο μπάσκετ, υπάρχουν πολλά αθλήματα που έχουν δώσει στη χώρα μας σπουδαίες επιτυχίες και ανέλπιστα μετάλλια σε μεγάλες διοργανώσεις.\nΟι καταδύσεις, είναι ένα από αυτά. Λίγοι το θυμούνται, όμως το πρώτο χρυσό μετάλλιο της Ελλάδας στους Ολυμπιακούς Αγώνες του 2004 ήρθε από τους εξαιρετικούς Θωμά Μπίμη και Νίκο Συρανίδη στο άθλημα της συγχρονισμένης κατάδυσης από βατήρα 3 μέτρων.\nΠροπονητής τους, ο Πέτρος Φυρίγος. Στη θέση του ομοσπονδιακού προπονητή των καταδύσεων από το 1995 μέχρι και σήμερα, ο κ. Φυρίγος είναι ένας άνθρωπος που έχει καταφέρει πολλά και προσπαθεί καθημερινά, κάτω από αντίξοες συνθήκες να αναδείξει νέους πρωταθλητές. Τον βρήκαμε στο κλειστό κολυμβητήριο στο ΟΑΚΑ, όπου και μας μίλησε για όλα. Για τη ζωή του, το χρυσό μετάλλιο του 2004 και κυρίως για τα πολλά προβλήματα που ταλανίζουν εδώ και χρόνια των χώρο των καταδύσεων.\nΑς το πάρουμε από την αρχή. Πότε ξεκίνησε η ενασχόλησή σας με τις καταδύσεις; Σε ποια ηλικία και με ποιο έναυσμα;\nΑρχικά ήμουν αθλητής κολύμβησης, στον ΑΝΟΓ της Γλυφάδας. Αγωνίστηκα εκεί μέχρι το 1981 περίπου και μετά από αρκετές προπονήσεις συνήθιζα να ανεβαίνω στους βατήρες και να κάνω βουτιές. Έτσι, δειλά δειλά ξεκίνησα να ασχολούμαι με τις καταδύσεις.\nΩς αθλητής φτάσατε σε μεγάλες επιτυχίες, έχοντας στο ενεργητικό σας 11 συνεχόμενα πρωταθλήματα Ελλάδος. Εκείνα τα χρόνια ήταν δύσκολα;\nΕκείνη η εποχή δεν είχε καμία απολύτως σχέση με τη σημερινή. Ήταν πολύ δύσκολη η κατάσταση και ό,τι καλό γινόταν, προέκυπτε από το θάρρος του κάθε αθλητή και από το πόσο πολύ “το γούσταρε” και το ήθελε. Οι καταδύσεις είναι ένα πολύ όμορφο και θεαματικό άθλημα, το οποίο έχει όμως πολλά εμπόδια και πολλές παραμέτρους, καθώς συνδυάζει αθλήματα όπως την ενόργανη, το τραμπολίνο και την ακροβατική. Όλα αυτά προετοιμάζονται έξω από την πισίνα ώστε να δούμε μία τέλεια βουτιά είτε από το τραμπολίνο είτε από τον βατήρα δέκα μέτρων. Παρά τις συνθήκες, ξεκίνησα σιγά σιγά και μου άρεσε πάρα πολύ. Κάναμε ό,τι κάναμε μέχρι το 1991, που ήταν οι τελευταίοι αγώνες της καριέρας μου. Εκεί, τερμάτισα 13ος όταν οι πρώτοι 12 έπαιρναν την πρόκριση για τους Ολυμπιακούς Αγώνες της Βαρκελώνης που θα πραγματοποιούνταν λίγους μήνες μετά. Έμεινα έξω για σαράντα εκατοστά και αυτό ήταν το πρώτο χαστούκι του πρωταθλητισμού. Δε με πτόησε όμως.\nΜετά τους αγώνες αυτούς, γίνατε προπονητής. Ήταν φυσικό επόμενο για εσάς ή προέκυψε στη πορεία;\nΑγαπούσα πολύ τη προπονητική. Έβαλα κάτω τα πράγματα και προσπάθησα πολύ στο θέμα αυτό. Έμαθα, πήγα έξω για να παρακολουθήσω αγώνες και να δω πως λειτουργούν οι προπονητές και τα επιτελεία στο κορυφαίο επίπεδο. Από το 1995 και μετά που ανέλαβα τη θέση του ομοσπονδιακού προπονητή, τα μετάλλια δεν άργησαν να έρθουν. Ο Γιάννης Γαβριηλίδης, 3ος στο 10 μέτρα στο Πανευρωπαϊκό του Άαχεν, 1ος στο Πανευρωπαϊκό Νέων Ανδρών στη Τουρκία, και 4ος στο Παγκόσμιο του Καναδά στο Κεμπέκ. Ο Σωτήρης Τράκας, 3ος στο Πανευρωπαικό πρωτάθλημα. Ο Αλέξανδρος Μάνος, 1ος στο Άαχεν με επίδοση ρεκόρ για αθλητή Α κατηγορίας, και φυσικά το αποκορύφωμα ήταν το 2004.\nΜιλάτε φυσικά για το Χρυσό Μετάλλιο του Μπίμη και του Συρανίδη στους Ολυμπιακούς Αγώνες της Αθήνας.\nΝαι, ήταν μία πολύ μεγάλη στιγμή. Ήταν μία προσπάθεια πολλών ετών και μία συνεργασία με πολλές δυσκολίες. Ήταν πραγματικά αντίξοες οι συνθήκες, όμως μας ωφέλησε πολύ το γεγονός πως κάναμε μία πολύ μεγάλη και σοβαρή προετοιμασία 16-17 μηνών από το 2003 μέχρι τους Αγώνες στη Πάτρα, καθώς είχαν κλείσει τα κολυμβητήρια στην Αθήνα για να ανακαινιστούν. Ήταν μία προετοιμασία σε επαγγελματικά πρότυπα, όπως ακριβώς έπρεπε να είναι. Με τριπλές προπονήσεις, με γιατρούς, φυσικοθεραπευτές.\nΤο περιμένατε; Είχατε δηλώσει πριν τον αγώνα πως έχετε ένα περίεργο προαίσθημα.\nΝαι εγώ το περίμενα. Είχα την διαίσθηση. Είχε γίνει πραγματικά πολύ μεγάλη προσπάθεια τόσο προπονητικά και οργανωτικά σε συνεργασία με τη Γεωργία Φυρίγου, τόσο και από την πλευρά των παιδιών που πάλεψαν χωρίς καμία βοήθεια. Ήταν μία τεράστια επιτυχία, το πρώτο Χρυσό Μετάλλιο στον υγρό στίβο και το πρώτο Χρυσό εκείνων των Ολυμπιακών, κόντρα σε υπερδυνάμεις του χώρου όπως η Κίνα, η Ρωσία και η Γερμανία. Δυστυχώς όμως, αυτό έμεινε εκεί.\nΠάμε στο σήμερα. Λέτε πως η επιτυχία του 2004 έμεινε εκεί. Είναι γνωστό πως υπάρχουν πολλά προβλήματα στον χώρο. Τι ελλείψεις υπάρχουν; Σε ποιους τομείς;\nΤα προβλήματα δυστυχώς είναι πολλά και σοβαρά. Λείπει το πρόγραμμα, η οργάνωση. Κτίστηκε το δικό μας σπίτι, το καταδυτήριο-προπονητήριο του Αγίου Κοσμά, το οποίο ουσιαστικά δεν υφίσταται. Για τις καταδύσεις και μόνο είναι κλειστό, από το 2014, όταν και έγινε ένα ατύχημα με τον αθλητή μας τον Μιχάλη Φαφαλή. Από τότε, όλα έμειναν υποσχέσεις.\nΑυτό είναι θέμα ομοσπονδίας ή του κράτους;\nΑυτό είναι θέμα της Πολιτείας. Είχαν εκταμιευθεί 60 χιλιάδες ευρώ για την αγορά 3 νέων σανιδιών – τραμπολίνων και για ανακατασκευή των βατήρων, τα οποία όμως ουδέποτε δόθηκαν ώστε να γίνουν αυτά που έπρεπε να γίνουν και να μπορέσουμε απρόσκοπα να κάνουμε προπονήσεις και προετοιμασία. Αναγκαζόμαστε να γυρνάμε από εδώ και από εκεί για να βρούμε μία πισίνα και να κάνουμε προπόνηση. Που και πως θα μπορέσουμε να ετοιμάσουμε αυτά τα παιδία για να έχουν στόχους και κίνητρα; Τα πράγματα δεν είναι όπως πρέπει να είναι. Φτιάχτηκε προπονητήριο στον Άγιο Κοσμά, και δυστυχώς δε μπορούμε να το χρησιμοποιήσουμε. Ξέρουμε να πατάμε στα πόδια μας, δε πετάμε στα σύννεφα και γνωρίζουμε πως έχει η κατάσταση. Η Ομοσπονδία προσπαθεί να κάνει ό,τι καλύτερο μπορεί. Παρόλα αυτά λειτουργούμε και κάνουμε αγώνες σε σανίδια 12-14 χρόνων, τα οποία είναι φυσικά πολύ επικίνδυνα. Είναι κάτι απλό να μπορέσουν οι αθλητές να έχουν ασφαλή σανίδια και βατήρες. Δυστυχώς όμως, δεν υπάρχει κανένα ενδιαφέρον από τους ιθύνοντες και τον αρμόδιο Υπουργό για ένα άθλημα που έχει δώσει ένα χρυσό μετάλλιο στη χώρα μας, παρά τις υποσχέσεις που ακούσαμε από τον προηγούμενο Υφυπουργό Αθλητισμού, κ.Ανδριανό.\nΔεν υπάρχουν άλλοι πόροι εκτός από τη Πολιτεία; Κάποιος χορηγός για παράδειγμα;\nΌχι. Δυστυχώς, είμαστε το μόνο άθλημα και το λέω με μεγάλη πικρία, όπου δε πήραμε καμία απολύτως επιχορήγηση και δεν υπάρχει κάποιος χορηγός ή σπόνσορας. Και αυτό, παρά τις επιτυχίες που έχουμε κατά καιρούς και ένα σπουδαίο παρελθόν πίσω μας, καθώς από το 1992 και έπειτα έχομε συνεχώς εκπροσώπηση στις Ολυμπιάδες. Είναι ένα μεγάλο μου παράπονο, το οποίο εκφράζω με κάθε ευκαιρία. Με έχει κουράσει αρκετά αυτή η κατάσταση, να φτάνουμε να παρακαλάμε για το αυτονόητο. Και πριν το 2004 έτσι ήμασταν, όμως περίμενα με το χρυσό και την προβολή που είχαμε ως άθλημα και ως χώρα να αλλάξουν τα πράγματα. Μόνο για έξι μήνες κράτησε αυτό. Μετά πάλι τα ίδια. Δυστυχώς, έτσι είναι η Ελλάδα. Υπάρχει σεβασμός από όλες τις χώρες, τις μεγάλες αθλητικές-καταδυτικές στον κόσμο (Κίνα, Ιταλία, Ρωσία) και δεν υπάρχει δυστυχώς από την ίδια τη χώρα. Δεν υπάρχει ο απαιτούμενος σεβασμός για τους προπονητές, τους αθλητές, που πραγματικά μόχθησαν και πάλεψαν για να φέρουν επιτυχίες και το χρυσό του 2004.\nΠαρ’ όλα αυτά, αυτό που βλέπω και εγώ εδώ γύρω μας είναι πολλά παιδιά. Παιδιά που θέλουν να ασχοληθούν με την κολύμβηση και τις καταδύσεις. Σας δίνει αυτό επιπλέον κίνητρο; Σε τι επίπεδο είναι οι ακαδημίες στη χώρα μας;\nΣίγουρα μου δίνει επιπλέον κίνητρο. Κοιτάμε όμως και μπροστά. Είμαστε δέκα μήνες πριν την Ολυμπιάδα, πρέπει να κοιτάμε ποια παιδιά μπορούν να πάρουν την πρόκριση και να πετύχουν κάτι καλό. Από εκεί και πέρα, υποδομή υπάρχει. Λειτουργούν έξι σύλλογοι αυτή τη στιγμή, στους οποίους υπάρχει μεγάλη συμμετοχή και γίνεται πραγματικά πολύ καλή δουλειά. Αυτό όμως δε λέει κάτι. Το σημαντικό είναι να βγαίνουν νέοι αθλητές, να προωθούνται σιγά σιγά, να μπαίνουν στα κλιμάκια της εθνικής ομάδας και με σωστή καθοδήγηση, με λίγο πιο έμπειρους προπονητές, με καλύτερες συνθήκες – γιατί άλλο να δουλεύεις με δέκα παιδιά, και άλλο με εξήντα- να καταφέρουν πράγματα στο χώρο. Δυστυχώς, δεν υπάρχουν καθόλου ώρες προπόνησης για την Εθνική ομάδα. Έχουμε μόνο δύο ώρες, αντί για τέσσερις, εδώ στο κολυμβητήριο του ΟΑΚΑ, και αυτές τις δανειζόμαστε κατά κάποιο τρόπο ως Εθνική από τους συλλόγους. Κάτι που δυσχεραίνει περισσότερο το έργο μας.\nΠοιοι είναι οι επόμενοι στόχοι σας, τόσο στο σύντομο όσο και στο πιο μακρινό μέλλον;\nΣτόχος μας είναι να πάρουμε μία ή δύο προκρίσεις για την Ολυμπιάδα. Θεωρώ πως παρά τις δύσκολες συνθήκες αυτό είναι εφικτό. Βέβαια, γίνεται μία τρομερή προσπάθεια από όλους μας και έχουμε πολλά εμπόδια στον δρόμο μας. Έχουμε ήδη έναν αθλητή, τον Στέφανο Παπαρούνα, που είναι σε καλό επίπεδο και έχει τις δυνατότητες, αλλά έχει αρκετά προβλήματα στα γόνατά του λόγω της εκτεταμένης χρήσης των παλιών και επικίνδυνων σανιδιών. Αυτά έχουν φέρει μεγάλες επιβαρύνσεις στα γόνατα του αθλητή, με αποτέλεσμα να είμαστε συνέχεια με γιατρούς και φυσικοθεραπευτές για να τον προστατέψουμε και να δούμε τι θα κάνουμε. Μακροπρόθεσμα, υπάρχουν αρκετά παιδιά σε επίπεδο Β Κατηγορίας, Νεανίδων Εφήβων και Νέων Ανδρών, τα οποία μπορούν με αρκετή δουλειά να βρεθούν στην Εθνική και να στοχεύσουν για τους Ολυμπιακούς Αγώνες του Τόκιο, το 2020.\nΣε θέματα υποδομής και ταλέντου, ναι. Στα υπόλοιπα όχι. Δε θεωρώ πως θα αλλάξει κάτι. Έχει αρχίσει και με κουράζει πολύ η αδιαφορία. Μιλάμε για τρομερή αδιαφορία. Εγώ όμως το αγαπάω αυτό που κάνω, και μέσα από τις δυνατότητες μου προσπαθώ να διδάξω στους αθλητές μου ότι όποιος έχει την επιμονή και την υπομονή, μπορεί να κάνει κάτι καλό όπως ο Μπίμης και ο Συρανίδης το 2004. Αυτή είναι η Ελλάδα μας, αυτός είναι ο αθλητισμός μας. Πρέπει να δημιουργούμε συνεχώς κίνητρα στους αθλητές μας, γιατί δεν έχουν κανέναν χορηγό, καμία βοήθεια. Δυστυχώς, στη χώρα μας πλεονέκτημα έχουν τα αθλήματα που έχουν μπάλα, είτε αυτό λέγεται ποδόσφαιρο και μπάσκετ, είτε αυτό λέγεται πόλο. Αθλητισμός δεν είναι μόνο αυτά τα σπορ. Στην Ευρώπη είναι εντελώς διαφορετικές οι συνθήκες. Εκεί βλέπουμε τον σεβασμό που δεν έχουμε μέσα στην ίδια μας την χώρα. Αλλά είπαμε. Αυτή είναι η Ελλάδα μας. Το 2004 έγινε μία οργανωμένη προσπάθεια και φτάσαμε να έχουμε τόσα μετάλλια. Αν τους ενδιαφέρει ο ελληνικός αθλητισμός, και όχι μόνο τα “μεγάλα” αθλήματα, πρέπει να κοιτάξουν αμέσως την κατάσταση. Γιατί δε πρέπει να ξεχνάμε πως ο αθλητισμός είναι πολιτισμός και σε κάθε εμφάνισή μας πρέπει να προβάλλουμε και να διαφημίζουμε τη χώρα μας.\nΕπιμέλεια: Μάκης Σερεπίσος\nΦωτογραφίες: Γιάννα Βασιλειάδη\nΚαταδύσειςΠέτρος ΦυρίγοςΣυνέντευξηΥγρός Στίβος\nΠροηγούμενο άρθροΓια macro φωτογραφία γύρνα τον ανάποδα\nΕπόμενο άρθροΕσύ γνωρίζεις τι είναι το TEDxUniversityofPiraeus;